cyanic-selkie/wikianc huggingface dataset:
മിസ്റ്റർ ആന്റ് മിസ്സിസ് വില്യം ഹാലറ്റ്
ചരിത്രം
ചിത്രത്തിലെ പ്രതിപാദ്യവിഷയമായ വില്യം ഹാലറ്റ് (1764-1842), എലിസബത്ത് സ്റ്റീഫൻ (1763 / 4-1833) എന്നിവർക്ക് 21 വയസ്സുള്ളപ്പോൾ അവരുടെ വിവാഹത്തിന് തൊട്ടുമുമ്പ് 1785-ലെ വേനൽക്കാലത്ത് ഗെയിൻസ്ബറോ ഈ ചിത്രം വരച്ചു. മിസ്സിസ് ഹാലറ്റിന്റെ മരണശേഷം 1834-ൽ ഫോസ്റ്റേഴ്സിൽ ചിത്രം വിൽപ്പനയ്ക്ക് വച്ചിരുന്നു. പക്ഷേ അത് വിൽക്കപ്പെട്ടിരുന്നില്ല. പിന്നീട് ചിത്രത്തിന്റെ ഉടമസ്ഥാവകാശം സംബന്ധിച്ച് തർക്കമുണ്ടായി. 1884 ഏപ്രിലിൽ ഇത് എട്ട് ദിവസത്തിന് ശേഷം ഹില്ലിയാർഡ് ശേഖരത്തിൽ നിന്ന് സർ എൻ. എം. റോത്‌ചൈൽഡിന് (പിന്നീട് റോത്‌ചൈൽഡ് പ്രഭു) വിറ്റു. 1954-ൽ നാഷണൽ ഗാലറിക്ക് വേണ്ടി റോത്ത്‌ചൈൽഡ് പ്രഭുവിന്റെ ശേഖരത്തിൽ നിന്ന് 30,000 ഡോളറിന് ചിത്രം ഏറ്റെടുത്തു. ആർട്ട് ഫണ്ടിൽ നിന്ന് ചിത്രം വാങ്ങുന്നതിന് വിലയായി 5000 ഡോളർ ഗ്രാന്റ് നൽയിരുന്നു.
2017 മാർച്ച് 18 ന് മൂർച്ചയേറിയ വസ്തു ഉപയോഗിച്ച് ഒരാൾ ചിത്രം ആക്രമിച്ചു. സംഭവത്തിൽ 1 മീറ്റർ 65 സെന്റിമീറ്ററും നീളത്തിലുള്ള രണ്ട് പോറലുകൾ ചിത്രത്തിലുണ്ടായി. 10 ദിവസത്തെ പുനഃസ്ഥാപനത്തിനുശേഷം, ചിത്രം വീണ്ടും പ്രദർശനത്തിനെത്തി.
സ്വാധീനം
ജോർജ്ജ് റോംനിയുടെ ദി ഈവനിംഗ് വാക്ക് എന്നറിയപ്പെടുന്ന പോർട്രെയ്റ്റ് ഓഫ് സർ ക്രിസ്റ്റഫർ ആന്റ് ലേഡി സൈക്സ് എന്ന ചിത്രത്തിന് പ്രചോദനമായത് ഗെയിൻസ്ബറോയുടെ രചനയാണ്.
ബാഹ്യ ലിങ്കുകൾ
വർഗ്ഗം:ലണ്ടനിലെ ദേശീയ ഗാലറിയിലെ ശേഖരങ്ങൾ വർഗ്ഗം:തോമസ് ഗെയ്ൻസ്ബറോ വരച്ച ചിത്രങ്ങൾ
വാഴൂർ സോമൻ
കേരളത്തിലെ ഒരു സിപിഐ പ്രവർത്തകനും പതിനഞ്ചാം കേരള നിയമസഭയിൽ പീരുമേട് മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് വാഴൂർ സോമൻ. 2021-ലെ തിരഞ്ഞെടുപ്പിൽ കോൺഗ്രസിലെ സിറിയക് തോമസിനെ 1,835 വോട്ടുകൾക്ക് പരാജയപ്പെടുത്തിയാണ് വാഴൂർ സോമൻ നിയമസഭയിലേക്ക് എത്തിയത്.
യുടിസി+07:20
വലത്ത്‌|ലഘുചിത്രം|300x300ബിന്ദു|UTC+07:00 in 2010: blue (December), yellow (all year round), orange (June), light blue (sea areas) യുടിസി+07:20 എന്നത് യുടിസിയിൽനിന്നും +07:20 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് അന്താരാഷ്ട്ര സമയക്രമത്തിൽ നിന്നു 07 മണിക്കൂർ 20 മിനിട്ട് മുന്നോട്ടുള്ള സമയമേഖലയാണ്.
ഉപയോഗം
സിംഗപ്പൂരിൽ ഡേലൈറ്റ് സേവിംഗ് സമയമായി 1933 നും 1941 നും ഇടയിൽ ഉപയോഗിച്ചിരുന്ന സമയമേഖലയാണ് യുടിസി+07:20. സിംഗപ്പൂരിലെ ജനങ്ങൾ 1933 ജനുവരി 1 രാത്രി പന്ത്രണ്ടുമണിമുതൽ, ഇരുപത് മിനിട്ട് ക്ലോക്ക് മുന്നോട്ടാക്കി യുടിസി+07:00 ൽനിന്ന് യുടിസി+07:20 ലേക്ക് മാറുമായിരുന്നു. ഈ സമയം സെപ്തംബർ 1, 1941 രാത്രി പന്ത്രണ്ട് മണി വരെ ഉപയോഗത്തിലുണ്ടായിരുന്നു. അതിനുശേഷം യുടിസി+07:30 ലേക്ക് മാറി.
അവലംബങ്ങൾ
വർഗ്ഗം:യുടിസി വ്യതിയാനങ്ങൾ
ഷെർലി ബൂത്ത്
ഷെർലി ബൂത്ത് (ജനനം: മാർജോറി ഫോർഡ്; ഓഗസ്റ്റ് 30, 1898 - ഒക്ടോബർ 16, 1992) ഒരു അമേരിക്കൻ നടിയായിരുന്നു. അഭിനയത്തിൽ ട്രിപ്പിൾ ക്രൗൺ നേടിയ 24 അഭിനേതാക്കളിൽ ഒരാളായ ബൂത്ത് തൻറെ ജീവിതകാലത്ത് ഒരു അക്കാദമി പുരസ്കാരവും രണ്ട് പ്രൈംടൈം എമ്മി അവാർഡുകളും മൂന്ന് ടോണി അവാർഡുകളും നേടിയിട്ടുണ്ട്.
തുടക്കത്തിൽ ഒരു നാടക നടിയായി 1925-ൽ ബ്രോഡ്‌വേ നാടകവേദിയിലൂടെയാണ് ബൂത്ത് തന്റെ കരിയർ ആരംഭിച്ചത്. അവരുടെ ഏറ്റവും പ്രധാനപ്പെട്ട വിജയ കഥാപാത്രം കം ബാക്ക്, ലിറ്റിൽ ഷീബ എന്ന നാടകത്തിലെ ലോല ഡെലാനി എന്ന കഥാപാത്രമായിരുന്നു. ഈ വേഷത്തിന് 1950-ൽ അവർക്ക് രണ്ടാമത്തെ ടോണി അവാർഡ് ലഭിച്ചു (ആകെ മൂന്ന് വിജയങ്ങൾ). 1952-ൽ പുറത്തിറങ്ങിയ ഇതിൻറെ ചലച്ചിത്ര പതിപ്പിൽ വേഷം ആവർത്തിച്ചുകൊണ്ട് അവർ സിനിമയിൽ അരങ്ങേറ്റം കുറിയ്ക്കുകയും ഈ വേഷത്തിലൂടെ മികച്ച നടിക്കുള്ള അക്കാദമി അവാർഡും മികച്ച നടിക്കുള്ള ഗോൾഡൻ ഗ്ലോബ് പുരസ്കാരവും നേടുകയും ചെയ്തു. വിജയകരമായി സിനിമകളിലേക്ക് കടന്നുവന്നിട്ടും, നാടകത്തിൽ അഭിനയിക്കാൻ താൽപര്യപ്പെട്ട അവർ ഇതു കൂടാതെ നാല് സിനിമകൾ മാത്രമാണ് ചെയ്തത്.
1961 മുതൽ 1966 വരെ സംപ്രേക്ഷണം ചെയ്യപ്പെട്ട, ഹാസൽ എന്ന ടെലിവിഷൻ പരമ്പരയിലെ പ്രധാന വേഷത്തിലൂടെ അവർ രണ്ട് പ്രൈംടൈം എമ്മി അവാർഡുകൾ നേടി. 1966 ലെ ടെലിവിഷൻ നാടകമായ ദ ഗ്ലാസ് മെനേഗറിയിലെ അഭിനയത്തിനും അവർ പ്രശംസിക്കപ്പെട്ടു. 1974-ലെ ആനിമേറ്റഡ് ക്രിസ്മസ് ടെലിവിഷൻ സ്പെഷ്യൽ പ്രോഗ്രാമായ ദി ഇയർ വിത്തൗട്ട് എ സാന്താക്ലോസിൽ മിസ്സിസ് ക്ലോസിന്റെ ശബ്ദം നൽകിയതായിരുന്നു അവളുടെ അവസാന പ്രകടനം.
ആദ്യകാല ജീവിതം
ആൽബർട്ട് ജെയിംസ്, വിർജീനിയ എം. (മുമ്പ്, റൈറ്റ്) ഫോർഡ് ദമ്പതികളുടെ മകളായി ന്യൂയോർക്ക് നഗരത്തിലാണ് ബൂത്ത് ജനിച്ചത്. 1905-ലെ ന്യൂയോർക്ക് സ്റ്റേറ്റ് സെൻസസിൽ, അവരുടെ പേര് തെൽമ ബൂത്ത് ഫോർഡ് ആയി പട്ടികപ്പെടുത്തിയിരിക്കുന്ന. അവൾക്ക് ജീൻ (1914-2010) എന്ന പേരിൽ ഒരു ഇളയ സഹോദരിയുണ്ടായിരുന്നു. ബാല്യകാലം ബ്രൂക്ലിനിലെ ഫ്ലാറ്റ്ബുഷിൽ ചെലവഴിച്ച ബൂത്ത് അവിടെ പബ്ലിക് സ്കൂൾ 152 ൽ പഠനത്തിന് ചേർന്നു.
അവർക്ക് 7 വയസ് പ്രായമുള്ളപ്പോൾ, കുടുംബം ഫിലഡൽഫിയയിലേക്ക് താമസം മാറ്റുകയും അവിടെ ഒരു സ്റ്റേജ് നാടകം കണ്ടതിന് ശേഷം അവൾക്ക് അഭിനയത്തിൽ താൽപ്പര്യമുദിക്കുകയും ചെയ്തു. കൗമാരപ്രായത്തിൽ, അവരുടെ കുടുംബം കണക്റ്റിക്കട്ടിലെ ഹാർട്ട്ഫോർഡിലേക്ക് താമസം മാറ്റിയപ്പോൾ അവിടെ അവർ സമ്മർ സ്റ്റോക്ക് തീയറ്ററുമായി സഹകരിച്ച് പ്രവർത്തിച്ചു. മദർ കാരെയ്സ് ചിക്കൻസ് എന്ന നാടകത്തിലൂടെയാണ് അവർ അരങ്ങേറ്റം കുറിച്ചത്. പിതാവിന്റെ എതിർപ്പിനെ അവഗണിച്ചുകൊണ്ട് ബൂത്ത് സ്കൂൾ ജീവിതം ഉപേക്ഷിച്ച് അഭിനയപരമായ ഒരു കരിയർ പിന്തുടരാൻ ന്യൂയോർക്ക് നഗരത്തിലേയ്ക്ക് പോയി. കുടുംബപ്പേര് പ്രൊഫഷണലായി ഉപയോഗിക്കുന്നത് പിതാവ് വിലക്കിയപ്പോൾ അവർ ആദ്യം തെൽമ ബൂത്ത് എന്ന പേരാണ് ഉപയോഗിച്ചത്. ഒടുവിൽ അവൾ തന്റെ പേര് ഷേർലി ബൂത്ത് എന്നാക്കി മാറ്റി.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:1898-ൽ ജനിച്ചവർ വർഗ്ഗം:1992-ൽ മരിച്ചവർ
എഫ്രേം മക്‌ഡോവൽ
ഒരു അമേരിക്കൻ വൈദ്യനും പയനിയർ സർജനുമായിരുന്നു എഫ്രേം മക്‌ഡോവൽ (നവംബർ 11, 1771 - ജൂൺ 25, 1830). ഒരു അണ്ഡാശയ ട്യൂമർ വിജയകരമായി നീക്കം ചെയ്ത ആദ്യ വ്യക്തി, "അണ്ഡാശയ ശസ്ത്രക്രിയയുടെ പിതാവ്" കൂടാതെ ഉദര ശസ്ത്രക്രിയയുടെ സ്ഥാപക പിതാവ് എന്നും അദ്ദേഹം അറിയപ്പെടുന്നു.
ആദ്യകാലജീവിതം
വിർജീനിയയിലെ റോക്ക്ബ്രിഡ്ജ് കൗണ്ടിയിൽ സാമുവലിന്റെയും മേരി മക്‌ഡവലിന്റെയും ഒമ്പതാമത്തെ കുട്ടിയായി മക്‌ഡൗവൽ ജനിച്ചു. അദ്ദേഹത്തിന്റെ പിതാവ് ഫ്രഞ്ച്-ഇന്ത്യൻ യുദ്ധങ്ങളിലെ വിദഗ്ധനും അമേരിക്കൻ വിപ്ലവകാലത്ത് കേണലുമായിരുന്നു. 1784-ൽ സാമുവൽ മക്‌ഡൊവലിനെ ലാൻഡ് കമ്മീഷണറായി നിയമിക്കുകയും കുടുംബത്തെ കെന്റക്കിയിലെ ഡാൻവില്ലിലേക്ക് മാറ്റുകയും ചെയ്തു. അവിടെ, കെന്റക്കി ഭരണഘടനയുടെ കരട് രൂപീകരണത്തിൽ കലാശിച്ച പത്ത് കൺവെൻഷനുകൾക്ക് അദ്ദേഹം നേതൃത്വം നൽകി
മരണം
1830 ജൂണിൽ, കഠിനമായ വേദന, ഓക്കാനം, പനി എന്നിവ മക്ഡൊവലിനെ ബാധിച്ചു. ജൂൺ 25-ന് അദ്ദേഹം മരിച്ചു, മിക്കവാറും അപ്പെൻഡിസൈറ്റിസിന്റെ ഇരയായിരുന്നു. 18 വർഷത്തിനുശേഷം ഭാര്യ മരിച്ചു. കെന്റക്കിയിലെ ഡാൻവില്ലെക്ക് തെക്ക് ഐസക് ഷെൽബിയുടെ വീട്ടുവളപ്പായ "ട്രാവലേഴ്സ് റെസ്റ്റ്" എന്ന സ്ഥലത്ത് അവരെ സംസ്കരിച്ചു. എന്നാൽ 1879-ൽ ഡാൻവില്ലിൽ അദ്ദേഹത്തിന് സമർപ്പിച്ചിരിക്കുന്ന ഒരു സ്മാരകത്തിന് സമീപം പുനഃസ്ഥാപിച്ചു.
Further reading
വർഗ്ഗം:1771-ൽ ജനിച്ചവർ വർഗ്ഗം:1830-ൽ മരിച്ചവർ
യുടിസി+07:30
യുടിസി+07:30 എന്നത് യുടിസിയിൽനിന്നും +07:30 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് അന്താരാഷ്ട്ര സമയക്രമത്തിൽ നിന്നു 07 മണിക്കൂർ 30 മിനിട്ട് മുന്നോട്ടുള്ള സമയമേഖലയാണ്.
UTC+07:30 സിഗപ്പൂരിലെ ഡേലൈറ്റ് സേവിംഗ് സമയമായും പിന്നീട് പ്രാമാണിക സമയമായും ഉപയോഗിച്ചു.1941 നും 1942 നും ഇടയിൽ ജാപ്പനീസ് അധിനിവേശകാലത്തും അതിനുശേഷം 1945 നും 1970 നും ഇടയിൽ അധിനിവേശാനന്തരകാലത്തും UTC+07:30 സിംഗപ്പൂരിൽ ഡേലൈറ്റ് സേവിംഗ് സമയമായിരുന്നു. പിന്നീട് 1970 ൽ സിഗപ്പൂർ UTC+07:30 ഔദ്യോഗിക സമയമായി പ്രഖ്യാപിച്ചു.
UTC+08:00 ആണ് ഇപ്പോഴത്തെ സിഗപ്പൂർ ഔദ്യോഗിക സമയം. ഈ സമയം 1982 മുതലാണ് സ്വീകരിച്ചത്.
ഇതും കാണുക
വർഗ്ഗം:അളവുകൾ - അപൂർണ്ണലേഖനങ്ങൾ വർഗ്ഗം:യുടിസി വ്യതിയാനങ്ങൾ
അഭിപ്രായ സ്വാതന്ത്ര്യം ഇന്ത്യയിൽ
ഇന്ത്യയുടെ ഭരണഘടന ഇന്ത്യയിലെ പൌരന്മാർക്ക് സ്വാതന്ത്ര്യത്തിനുള്ള അവകാശം പ്രദാനം ചെയ്യുന്നു. ഭരണഘടനാ ശിൽപികൾ സുപ്രധാനമായി കണക്കാക്കിയ വ്യക്തിഗത അവകാശങ്ങൾ ആർട്ടിക്കിൾ 19 ൽ നൽകിയിരിക്കുന്നു. ആർട്ടിക്കിൾ 19-ലെ സ്വാതന്ത്ര്യത്തിനുള്ള അവകാശം അതിന്റെ ആറ് സ്വാതന്ത്ര്യങ്ങളിൽ ഒന്നായി സംസാര സ്വാതന്ത്ര്യവും ആവിഷ്‌കാര സ്വാതന്ത്ര്യവും ഉറപ്പ് നൽകുന്നു.
ചരിത്രം
ഇന്ത്യയിലെ ബ്രിട്ടീഷ് ഭരണകൂടം നടപ്പിലാക്കിയ വിദ്വേഷ പ്രസംഗ നിയമത്തിലെ സെക്ഷൻ 295(എ) ലാണ് നിലവിലെ രൂപത്തിലുള്ള നിയമത്തിന്റെ വേരുകൾ ഉള്ളത്. ഇസ്ലാമിനെതിരെ വിവാദമുണ്ടാക്കിയ ആര്യസമാജം നേതാക്കളുടെ കൊലപാതക പരമ്പരയുടെ പശ്ചാത്തലത്തിലാണ് ഈ നിയമം കൊണ്ടുവന്നത്. 1897ൽ പണ്ഡിറ്റ് ലേഖ്‌റാമിനെ ഒരു മുസ്ലീം കൊലപ്പെടുത്തിയതോടെയാണ് ഇതിന്റെ തുടക്കം. "സെക്ഷൻ 295 ബി സ്ഥാപിച്ചത് ഹിന്ദു സമൂഹമല്ല, മറിച്ച് അതിന് എതിരാണ്. ഇസ്‌ലാമിനെ വിമർശനങ്ങളിൽ നിന്ന് രക്ഷിക്കാൻ ബ്രിട്ടീഷുകാർ ഹിന്ദുക്കളുടെ മേൽ അടിച്ചേൽപ്പിച്ചതാണ് ഇത്" എന്നാണ് കോൻറാഡ് എസ്റ്റ് വാദിക്കുന്നത്. 1926-ൽ ഹിന്ദു സംഗതൻ, സേവിയർ ഓഫ് ഡൈയിങ് റേസ് എഴുതിയതിനു പുറമേ, ഇസ്‌ലാമിൽ നിന്ന് ഹിന്ദുമതത്തിലേക്ക് പരിവർത്തനം ചെയ്ത ഒരു കുടുംബത്തിന് സംരക്ഷണം നൽകുകയും ചെയ്ത സ്വാമി ശ്രദ്ധാനന്ദയെ കൊലപ്പെടുത്തിയ ശേഷം 1926 ഡിസംബറിൽ കൊലപാതക പരമ്പര ആരംഭിച്ചു.
1915-ൽ ആര്യസമാജപ്രഭാഷകനായ ധർമ്മ് ബീറിനെതിരായ കേസിൽ പത്തു മുസ്ലീങ്ങൾ കലാപത്തിന് ശിക്ഷിക്കപ്പെട്ടു, എന്നാൽ മറ്റൊരു സമുദായത്തിന്റെ മതവികാരം വ്രണപ്പെടുത്താനുള്ള ബോധപൂർവമായ പദപ്രയോഗങ്ങളും ആംഗ്യങ്ങളും (...) ഉപയോഗിച്ചതിന് 298-ാം വകുപ്പ് പ്രകാരവും കൂടാതെ 153-ാം വകുപ്പ് പ്രകാരം, "കലാപത്തിന് മനഃപൂർവ്വം പ്രകോപിപ്പിച്ചതിനും" ധർമ്മ് ബീറിനെതിരെയും ഈ നിയമത്തിന്റെ വകുപ്പുകൾ ഉപയോഗിച്ചിരുന്നു.
ഭരണഘടനാ മുൻഗാമികൾ
1946 മുതൽ 1950 വരെ ഭരണഘടനാ അസംബ്ലിയാണ് 1950 ലെ ഇന്ത്യൻ ഭരണഘടന തയ്യാറാക്കിയത്. എന്നിരുന്നാലും, ഈ ഭരണഘടന ബ്രിട്ടീഷ് ഇന്ത്യയിലെ നിയമനിർമ്മാണങ്ങളുടെയും രാഷ്ട്രീയ രേഖകളുടെയും പൂർവ്വിക രേഖകളുടെ ഒരു നീണ്ട ചരിത്രത്തെ അടിസ്ഥാനമാക്കിയുള്ളതാണ്.
ഇന്ത്യൻ ഭരണഘടനാ ബിൽ 1895, ഒരു ഭരണഘടനാ ദർശനത്തിന്റെ ആദ്യ ഇന്ത്യൻ വ്യവഹാരമായി പരക്കെ കണക്കാക്കപ്പെടുന്നു. ഇതിൽ സംസാര സ്വാതന്ത്ര്യവുമായി ബന്ധപ്പെട്ട ഇനിപ്പറയുന്ന വ്യവസ്ഥകൾ ഉൾക്കൊള്ളുന്നു - 'ഓരോ പൗരനും തന്റെ ചിന്തകൾ വാക്കുകളിലൂടെയോ എഴുത്തുകളിലൂടെയോ പ്രകടിപ്പിക്കുകയും അവ അച്ചടിയിൽ പ്രസിദ്ധീകരിക്കുകയും ചെയ്യാം.
മറ്റ് ഭരണഘടനാ മുൻഗാമി രേഖകളിലും അഭിപ്രായ സ്വാതന്ത്ര്യവും ആവിഷ്‌കാര സ്വാതന്ത്ര്യവും സംബന്ധിച്ച വ്യവസ്ഥകൾ ഉണ്ടായിരുന്നു. കോമൺവെൽത്ത് ഓഫ് ഇന്ത്യ ബിൽ 1925, നെഹ്‌റു റിപ്പോർട്ട് 1928, സംസ്ഥാനങ്ങളും ന്യൂനപക്ഷങ്ങളും 1945 എന്നിവ ഇതിൽ ഉൾപ്പെടുന്നു. മിക്ക കേസുകളിലും, വ്യവസ്ഥകളിൽ അഭിപ്രായ സ്വാതന്ത്ര്യത്തിനും ആവിഷ്‌കാര സ്വാതന്ത്ര്യത്തിനും ചില തരത്തിലുള്ള നിയന്ത്രണങ്ങൾ ഉണ്ടായിരുന്നു.
ഭരണഘടനാ അസംബ്ലിയിലെ ചർച്ച
ഇന്ത്യൻ ഭരണഘടനാ അസംബ്ലി 1 ഡിസംബർ 1948, 2 ഡിസംബർ 1948, 17 ഒക്ടോബർ 1949 തീയതികളിൽ അഭിപ്രായ സ്വാതന്ത്ര്യത്തെപ്പറ്റിയും അഭിപ്രായപ്രകടന സ്വാതന്ത്ര്യത്തെപ്പറ്റിയും (കരട് ഭരണഘടനയുടെ ആർട്ടിക്കിൾ 19(1) 1948) ചർച്ച ചെയ്തു. കരട് ലേഖനത്തിൽ ഇങ്ങനെ പറയുന്നു:
ഈ ആർട്ടിക്കിളിലെ മറ്റ് വ്യവസ്ഥകൾക്ക് വിധേയമായി, എല്ലാ പൗരന്മാർക്കും ഇനിപ്പറയുന്ന അവകാശമുണ്ട് - (എ) സംസാര സ്വാതന്ത്ര്യത്തിനും അഭിപ്രായപ്രകടനത്തിനും; …
വ്യവസ്ഥ: ഈ ആർട്ടിക്കിളിലെ ക്ലോസ് (1)-ലെ (എ) ഉപവകുപ്പിലെ ഒന്നും, നിലവിലുള്ള ഏതെങ്കിലും നിയമത്തിന്റെ പ്രവർത്തനത്തെ ബാധിക്കില്ല, അല്ലെങ്കിൽ അപകീർത്തിപ്പെടുത്തൽ, രാജ്യദ്രോഹം അല്ലെങ്കിൽ മര്യാദയ്‌ക്കോ ധാർമ്മികതയ്‌ക്കോ എതിരെ വ്രണപ്പെടുത്തുന്നതോ രാജ്യത്തിന്റെ സുരക്ഷയെ തകർക്കുന്നതോ അട്ടിമറിക്കുന്നതോ ആയ മറ്റേതെങ്കിലും കാര്യങ്ങളുമായി ബന്ധപ്പെട്ട ഏതെങ്കിലും നിയമം നിർമ്മിക്കുന്നതിൽ നിന്ന് ഭരണകൂടത്തെ തടയില്ല.
നിയന്ത്രണങ്ങളെ അനുകൂലിച്ച അംഗങ്ങൾ ഇങ്ങനെ വാദിച്ചു
അവസാനം, ഭരണഘടനാ അസംബ്ലി ആർട്ടിക്കിളിൽ വോട്ട് ചെയ്യുകയും 1948 ലെ കരട് ഭരണഘടനയിൽ പരാമർശിച്ചതിന് സമാനമായ നിയന്ത്രണങ്ങളോടെ 1950 ലെ ഇന്ത്യൻ ഭരണഘടനയിൽ "സംസാരത്തിനും അഭിപ്രായ സ്വാതന്ത്ര്യത്തിനുമുള്ള അവകാശം" ഉൾപ്പെടുത്തുകയും ചെയ്തു.
ഭരണഘടനയും നിയമനങ്ങളും
മേനക ഗാന്ധി വി. യൂണിയൻ ഓഫ് ഇന്ത്യ, കേസിന്റെ സുപ്രധാന വിധിയിൽ സംസാര സ്വാതന്ത്ര്യത്തിനും ആവിഷ്‌കാര സ്വാതന്ത്ര്യത്തിനും ഭൂമിശാസ്ത്രപരമായ പരിമിതികളില്ലെന്നും ഇന്ത്യയിൽ മാത്രമല്ല, വിദേശത്തുമുള്ള മറ്റുള്ളവരുമായി വിവരങ്ങൾ ശേഖരിക്കാനും ചിന്തകൾ കൈമാറാനുമുള്ള പൗരന്റെ അവകാശം അതിനൊപ്പം ഉണ്ടെന്നും സുപ്രീം കോടതി അഭിപ്രായപ്പെട്ടു.
ഇന്ത്യൻ ഭരണഘടന മാധ്യമസ്വാതന്ത്ര്യത്തെക്കുറിച്ച് പ്രത്യേകം പരാമർശിക്കുന്നില്ല. ഭരണഘടനയുടെ ആർട്ടിക്കിൾ 19(1)(എ)യിൽ ആണ് മാധ്യമസ്വാതന്ത്ര്യം സൂചിപ്പിക്കുന്നത്. ആയതിനാൽ ഭരണഘടനയുടെ ആർട്ടിക്കിൾ 19 (2) പ്രകാരം നൽകിയിരിക്കുന്ന നിയന്ത്രണങ്ങൾക്ക് മാധ്യമങ്ങൾ വിധേയമാണ്. സ്വാതന്ത്ര്യത്തിനുമുമ്പ്, പത്രസ്വാതന്ത്ര്യം സംരക്ഷിക്കുന്നതിന് ഭരണഘടനാപരമായ അല്ലെങ്കിൽ നിയമപരമായ വ്യവസ്ഥകളൊന്നും ഉണ്ടായിരുന്നില്ല. ചാന്നിംഗ് അർനോൾഡ് വി. രാജാവ് ചക്രവർത്തി കേസിൽ പ്രിവി കൗൺസിൽ നിരീക്ഷിച്ചത് ഇങ്ങനെയാണ് : "പത്രപ്രവർത്തകന്റെ സ്വാതന്ത്ര്യം വ്യക്തിയുടെ സ്വാതന്ത്ര്യത്തിന്റെ ഒരു സാധാരണ ഭാഗമാണ്, വ്യക്തികള്ക്ക് പൊതുവെ എത്രത്തോളം പോകാം, അതുപോലെ പത്രപ്രവർത്തകനും പോകാം, എന്നാൽ ചട്ടം കൂടാതെ പത്രപ്രവർത്തകന്റെ പ്രത്യേകാവകാശം മറ്റൊന്നുമല്ല, അതിലും ഉയർന്നതുമല്ല. അദ്ദേഹത്തിന്റെ വാദങ്ങളുടെയോ വിമർശനങ്ങളുടെയോ അഭിപ്രായങ്ങളുടെയോ വ്യാപ്തി മറ്റേതൊരു വിഷയത്തേക്കാളും വിശാലമാണ്." ഇന്ത്യൻ ഭരണഘടനയുടെ ആമുഖം അതിലെ എല്ലാ പൗരന്മാർക്കും ആവിഷ്കാര സ്വാതന്ത്ര്യം ഉറപ്പാക്കുന്നു. യു.ഡി.എച്ച്.ആറിന്റെ ആർട്ടിക്കിൾ 19 പ്രകാരം അഭിപ്രായസ്വാതന്ത്ര്യത്തിന്റെയും അഭിപ്രായപ്രകടനത്തിന്റെയും ഭാഗമായി മാധ്യമസ്വാതന്ത്ര്യം ഉൾപ്പെടുത്തിയിട്ടുണ്ട്. ആർട്ടിക്കിൾ 19 ന്റെ കാതൽ ഇങ്ങനെ പറയുന്നു: "എല്ലാവർക്കും അഭിപ്രായത്തിനും ആവിഷ്‌കാര സ്വാതന്ത്ര്യത്തിനും അവകാശമുണ്ട്, ഈ അവകാശത്തിൽ ഇടപെടാതെ അഭിപ്രായങ്ങൾ സൂക്ഷിക്കാനും ഏത് മാധ്യമങ്ങളിലൂടെയും വിവരങ്ങളും ആശയങ്ങളും അന്വേഷിക്കാനും സ്വീകരിക്കാനും കൈമാറാനുമുള്ള സ്വാതന്ത്ര്യവും ഉൾപ്പെടുന്നു."
നിയന്ത്രണങ്ങൾ
ഈ കാരണങ്ങളാൽ ന്യായമായ നിയന്ത്രണങ്ങൾ, എക്സിക്യൂട്ടീവ് നടപടിയിലൂടെയല്ല, യഥാവിധി പ്രാബല്യത്തിൽ വരുത്തിയ നിയമത്തിലൂടെ മാത്രമേ ചുമത്താൻ കഴിയൂ.
രാജ്യ സുരക്ഷ
രാജ്യ സുരക്ഷ മുൻനിർത്തി സംസാര സ്വാതന്ത്ര്യത്തിനും അഭിപ്രായ സ്വാതന്ത്ര്യത്തിനും മേൽ ന്യായമായ നിയന്ത്രണങ്ങൾ ചുമത്താവുന്നതാണ്. ഗവൺമെന്റിനെ അട്ടിമറിക്കാൻ ഉദ്ദേശിച്ചുള്ള അക്രമ കുറ്റകൃത്യങ്ങൾ, ഗവൺമെന്റിനെതിരെ യുദ്ധം, കലാപം, ബാഹ്യ ആക്രമണം അല്ലെങ്കിൽ യുദ്ധം മുതലായവയിലൂടെ രാജ്യ സുരക്ഷയെ അപകടപ്പെടുത്താൻ ഉദ്ദേശിച്ചുള്ള എല്ലാ പ്രസ്താവനകളും രാജ്യ സുരക്ഷയെ മുൻനിർത്തി നിയന്ത്രിക്കാം. രാജ്യത്തിന് ഒരു അപകടവും വരുത്താത്ത പൊതു ക്രമത്തിന്റെ സാധാരണ ലംഘനങ്ങളെ ഇത് പരാമർശിക്കുന്നില്ല.
വിദേശ രാജ്യങ്ങളുമായി സൗഹൃദ ബന്ധം
1951-ലെ ഭരണഘടന (ഒന്നാം ഭേദഗതി) നിയമത്തിലൂടെ ഇത് ചേർത്തു. മറ്റ് രാജ്യങ്ങളുമായുള്ള ഇന്ത്യയുടെ സൗഹൃദബന്ധം അപകടത്തിലാക്കാൻ ശ്രമിക്കുകയാണെങ്കിൽ, രാജ്യത്തിന് സംസാര സ്വാതന്ത്ര്യത്തിനും അഭിപ്രായ സ്വാതന്ത്ര്യത്തിനും മേൽ ന്യായമായ നിയന്ത്രണങ്ങൾ ഏർപ്പെടുത്താൻ കഴിയും.
പൊതു ക്രമം
കിഷോരി മോഹൻ വി. പശ്ചിമ ബംഗാൾ സംസ്ഥാനം കേസിൽ സുപ്രീം കോടതി മൂന്ന് ആശയങ്ങൾ തമ്മിലുള്ള വ്യത്യാസങ്ങൾ വിശദീകരിച്ചു: ക്രമസമാധാനം, രാജ്യ സുരക്ഷ അല്ലെങ്കിൽ. പൊതുസമാധാനത്തിനു ഭംഗം വരുത്തുന്ന എന്തും പൊതു ക്രമത്തെ തകർക്കും. എന്നാൽ സർക്കാരിനെ വിമർശിച്ചാൽ മാത്രം പൊതു ക്രമം തകരണമെന്നില്ല. പൊതു ക്രമം നിലനിർത്താൻ ലക്ഷ്യമിട്ടുള്ള ന്യായമായ നിയന്ത്രണമായതിനാൽ ഏതെങ്കിലും വർഗത്തിന്റെ മതവികാരങ്ങളെ ബോധപൂർവം വ്രണപ്പെടുത്തുന്ന പദപ്രയോഗങ്ങളെ ശിക്ഷിക്കുന്ന ഒരു നിയമം സാധുവായി കണക്കാക്കപ്പെടുന്നു.
മാന്യതയും ധാർമ്മികതയും
'അശ്ലീലം' എന്ന വാക്ക് ഇന്ത്യൻ ഭരണഘടനയുടെ 'അനാചാരം' എന്ന വാക്കിന് സമാനമാണ്. ഒരു ഇംഗ്ലീഷ് കേസിൽ, 'അശ്ലീലമെന്ന് ആരോപിക്കപ്പെടുന്ന വിഷയത്തിന്റെ പ്രവണത അത്തരം അധാർമിക സ്വാധീനങ്ങൾക്ക് വിധേയമായ മനസ്സിനെ ദുഷിപ്പിക്കുമോ' എന്നതനുസരിച്ചാണ് പരിശോധന നടത്തിയത്. ഈ പരിശോധന രഞ്ജിത് ഡി ഉദേഷി വി. മഹാരാഷ്ട്ര സംസ്ഥാനം (AIR 1965 SC 881) കേസിൽ ലേഡി ചാറ്റർലിസ് ലവർ എന്ന പുസ്തകം വിറ്റതിനും സൂക്ഷിച്ചതിനും ഐപിസി സെക്ഷൻ 292 പ്രകാരം പ്രോസിക്യൂട്ട് ചെയ്യപ്പെട്ട ഒരു പുസ്തക വിൽപ്പനക്കാരന്റെ ശിക്ഷ കോടതി ശരിവച്ചു. ധാർമ്മികതയുടെ മാനദണ്ഡം കാലാകാലങ്ങളിൽ, സ്ഥലങ്ങൾക്കനുസരിച്ച് വ്യത്യാസപ്പെടുന്നു.
കോടതിയലക്ഷ്യം
അഭിപ്രായ സ്വാതന്ത്ര്യത്തിനുള്ള ഭരണഘടനാപരമായ അവകാശം ഉണ്ടെങ്കിലും ഒരു വ്യക്തിയെ കോടതിയെ അവഹേളിക്കാൻ അനുവദിക്കില്ല. കോടതിയലക്ഷ്യം എന്ന പ്രയോഗം 1971-ലെ കോടതിയലക്ഷ്യ നിയമത്തിന്റെ സെക്ഷൻ 2 നിർവ്വചിച്ചിരിക്കുന്നു. കോടതിയലക്ഷ്യം എന്ന പദം സിവിൽ അലക്ഷ്യത്തെയോ നിയമപ്രകാരമുള്ള ക്രിമിനൽ അവഹേളനത്തെയോ സൂചിപ്പിക്കുന്നു.
അപകീർത്തിപ്പെടുത്തൽ
ആർട്ടിക്കിൾ 19 ലെ ക്ലോസ് (2) മറ്റൊരാളുടെ പ്രശസ്തിക്ക് ഹാനി വരുത്തുന്ന എന്തെങ്കിലും പ്രസ്താവനകൾ നടത്തുന്നതിൽ നിന്ന് ആരെയും തടയുന്നു. ഇന്ത്യൻ ശിക്ഷാനിയമത്തിലെ സെക്ഷൻ 499, സെക്ഷൻ 500 എന്നിവയിൽ പ്രതിപാദിച്ചിരിക്കുന്ന ക്രിമിനൽ മാനനഷ്ടക്കേസിന്റെ കാര്യത്തിൽ, മാനനഷ്ടവുമായി ബന്ധപ്പെട്ട ഐപിസിയുടെ 499-ാം വകുപ്പിൽ ഉൾപ്പെടുത്തിക്കൊണ്ട് ഇന്ത്യയിൽ മാനനഷ്ടം ക്രിമിനൽ കുറ്റമാക്കിയിരിക്കുന്നു. ഒരാള് സത്യം പറഞ്ഞിട്ടുണ്ടെങ്കിലും അപകീര് ത്തികരമായ കുറ്റത്തിന് കേസെടുക്കാം. 499-ാം വകുപ്പിന്റെ ആദ്യ ഖണ്ഡിക പ്രകാരം, 'പൊതുജനനന്മയ്ക്കുവേണ്ടി' പ്രസ്താവന നടത്തിയാൽ മാത്രമേ സത്യം ഒരു പ്രതിരോധമാകൂ. അത്, ജുഡീഷ്യറി വിലയിരുത്തേണ്ട വസ്തുതയാണ്.
ഒരു കുറ്റകൃത്യത്തിനുള്ള പ്രേരണ
1951-ലെ ഭരണഘടന (ഒന്നാം ഭേദഗതി) നിയമപ്രകാരം ഇത് കൂട്ടിച്ചേർത്തു. കുറ്റം ചെയ്യാൻ ആളുകളെ പ്രേരിപ്പിക്കുന്ന എന്തെങ്കിലും പ്രസ്താവന ഒരു വ്യക്തി നടത്തുന്നതിൽ നിന്ന് ഭരണഘടന പൌരന്മാരെ വിലക്കുന്നു.
ഇന്ത്യയുടെ പരമാധികാരവും അഖണ്ഡതയും
ഈ ഭാഗം 1963-ലെ ഭരണഘടന (പതിനാറാം ഭേദഗതി) നിയമത്തിലൂടെ ചേർത്തു. ഇന്ത്യയുടെ അഖണ്ഡതയെയും പരമാധികാരത്തെയും വെല്ലുവിളിക്കുന്ന പ്രസ്താവനകൾ നടത്തുന്നതിൽ നിന്ന് ആരെയും വിലക്കാനാണ് ഇത് ലക്ഷ്യമിടുന്നത്.
പത്രസ്വാതന്ത്ര്യം
"പ്രസ്സ്" എന്ന വാക്ക് പരാമർശിക്കുന്നില്ലെങ്കിലും, "സംസാരിക്കാനും ആവിഷ്കാര സ്വാതന്ത്ര്യത്തിനുമുള്ള അവകാശം" ഇന്ത്യയുടെ ഭരണഘടന, (ആർട്ടിക്കിൾ 19(1) എ) നല്കുന്നുണ്ട്. എന്നിരുന്നാലും, "ഇന്ത്യയുടെ പരമാധികാരവും അഖണ്ഡതയും, രാജ്യ സുരക്ഷ, വിദേശ രാജ്യങ്ങളുമായുള്ള സൗഹൃദബന്ധം, പൊതു ക്രമം, മര്യാദ സംരക്ഷിക്കൽ, ധാർമ്മികത സംരക്ഷിക്കൽ, അവഹേളനം, കോടതിയലക്ഷ്യം, അപകീർത്തിപ്പെടുത്തൽ, അല്ലെങ്കിൽ കുറ്റകൃത്യത്തിന് പ്രേരണ" എന്നീ കാരണങ്ങളാൽ ഈ സ്വാതന്ത്ര്യം ഉപവകുപ്പിന് കീഴിലുള്ള നിയന്ത്രണങ്ങൾക്ക് വിധേയമാണ്. ഒഫീഷ്യൽ സീക്രട്ട് ആക്ട്, പ്രിവൻഷൻ ഓഫ് ടെററിസ്റ്റ് ആക്ടിവിറ്റീസ് ആക്റ്റ് (PoTA) പോലുള്ള നിയമങ്ങൾ പത്രസ്വാതന്ത്ര്യം പരിമിതപ്പെടുത്താൻ ഉപയോഗിക്കം. PoTA പ്രകാരം, ഒരു തീവ്രവാദിയുമായോ തീവ്രവാദി ഗ്രൂപ്പുമായോ സമ്പർക്കം പുലർത്തുന്ന ഒരാളെ ആറ് മാസം വരെ തടവിലാക്കാം. 2006-ൽ PoTA അസാധുവാക്കിയെങ്കിലും ഔദ്യോഗിക രഹസ്യ നിയമം 1923 തുടരുന്നു.
റിപ്പോർട്ടേഴ്‌സ് വിത്തൗട്ട് ബോർഡേഴ്‌സ് (ആർഡബ്ല്യുബി) പുറത്തിറക്കിയ പ്രസ് ഫ്രീഡം ഇൻഡക്‌സ് 2018-ൽ ലിസ്റ്റ് ചെയ്‌ത 180 രാജ്യങ്ങളിൽ 138-ാം റാങ്കിലാണ് ഇന്ത്യ. പ്രസ് ഫ്രീഡം ഇൻഡക്‌സ് പ്രകാരം, ഇന്ത്യയുടെ പത്രസ്വാതന്ത്ര്യം 2002 ലെ റിപ്പോർട്ട് ചെയ്യപ്പെട്ട രാജ്യങ്ങളിലെ 80-ാം റാങ്ക് മുതൽ തുടർച്ചയായി കുറഞ്ഞുവരുന്നു. 2018-ൽ, ഇന്ത്യയുടെ മാധ്യമ സ്വാതന്ത്ര്യ റാങ്കിംഗ് രണ്ട് സ്ഥാനം കുറഞ്ഞ് 138 ആയി. തകർച്ച വിശദീകരിക്കുമ്പോൾ ആർഡബ്ല്യുബി, ഹിന്ദു ദേശീയവാദികളുടെ വർദ്ധിച്ചുവരുന്ന അസഹിഷ്ണുതയും ഗൗരി ലങ്കേഷിനെപ്പോലുള്ള മാധ്യമപ്രവർത്തകരുടെ കൊലപാതകങ്ങളും ഉദ്ധരിച്ചു.
2022 ഓഗസ്റ്റിൽ, 100-ലധികം അന്തർദേശീയ എഴുത്തുകാരും കലാകാരന്മാരും ഇന്ത്യയിലെ ആവിഷ്‌കാര സ്വാതന്ത്ര്യത്തിന് നേരെയുള്ള ആക്രമണങ്ങളിൽ ആശങ്ക പ്രകടിപ്പിച്ചു. ഈ എഴുത്തുകാർ എഴുത്തുകാരുടെ സംഘടനകളായ പെൻ അമേരിക്ക, പെൻ ഇന്റർനാഷണൽ എന്നിവയിൽ ചേർന്ന് ഇന്ത്യൻ പ്രസിഡന്റ് ദ്രൗപതി മുർമുവിന് അയച്ച കത്തിൽ ഒപ്പിടുകയും ജനാധിപത്യ തത്വങ്ങളെ പിന്തുണയ്ക്കാൻ അവരെ പ്രേരിപ്പിക്കുകയും ചെയ്തു.
കൂടുതൽ വായനയ്ക്ക്
വർഗ്ഗം:ഇന്ത്യയിലെ നിയമങ്ങൾ വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
ജോവൻ ജൂലിയറ്റ് ബക്ക്
ആദ്യകാലം
അക്കാലത്ത് അമേരിക്കയിലെ രാഷ്ട്രീയ അടിച്ചമർത്തലിനോടുള്ള പ്രതികരണമായി 1952 -ൽ കുടുംബത്തെ യൂറോപ്പിലേക്ക് മാറ്റിയ ഒരു അമേരിക്കൻ സിനിമാ നിർമ്മാതാവായിരുന്ന ജൂൾസ് ബക്കിന്റെ (ജീവിതകാലം: 1917-2001) ഏക മകളായി 1948 –ലാണ് അവർ ജനിച്ചത്. അവരുടെ മാതാവ് ജോയ്സ് റൂത്ത് ഗെറ്റ്സ് (അല്ലെങ്കിൽ ജോയ്സ് ഗേറ്റ്സ് 1996 ൽ മരിച്ചു), ഒരു ബാല മോഡലും നടിയും, ഇന്റീരിയർ ഡിസൈനറുമായിരുന്നു. യുദ്ധസമയത്ത് ജോൺ ഹസ്റ്റണിനൊപ്പം സിഗ്നൽ കോർപ്സ് എന്ന സൈനിക ശാഖയിൽ ജോലി ചെയ്തിരുന്ന ജൂൾസ് ബക്ക് തുടർന്ന് അവിടെ ഒരു ക്യാമറാമാനായി സേവനമനുഷ്ഠിച്ചു. മാതാപിതാക്കളുടെ 1945 ലെ വിവാഹത്തിൽ ഹസ്റ്റൺ മുഖ്യസഹായിയായിരുന്നു. അവർ റിക്കി ഹസ്റ്റണിൽ നിന്ന് പാചകം പഠിച്ചു. കൗമാരപ്രായത്തിൽ ടോം വോൾഫിനെ കണ്ടുമുട്ടിയ അവർ, "ദി ലൈഫ് ആൻഡ് ഹാർഡ് ടൈംസ് ഓഫ് എ ടീനേജ് ലണ്ടൻ സൊസൈറ്റി ഗേൾ" എന്ന കൃതിയുടെ വിഷയമാകുകയും, ദ പമ്പ് ഹൗസ് ഗാംഗ് എന്ന ലേഖന സമാഹാരത്തിലൂടെ  അദ്ദേഹം ഇത് വീണ്ടും പ്രസിദ്ധീകരിച്ചു. മാതൃ ഭാഷ ഫ്രഞ്ച് ആയ, അവർ ഒരു ജൂത മതവിശ്വാസിയായി തിരിച്ചറിയപ്പെടുന്നു.
അമേരിക്കൻ ഐക്യനാടുകൾ
1968 ൽ പുസ്തക നിരൂപകയായി ഗ്ലാമർ മാഗസിനിൽ ജോലി ചെയ്യുന്നതിനായി ബക്ക് സാറ ലോറൻസ് കോളേജ് ജീവിതം ഉപേക്ഷിച്ചു. ആൻഡി വാർഹോളിന്റെ ഇന്റർവ്യൂ മാസികയുടെ ലണ്ടൻ ലേഖകയായിത്തീർന്ന അവർ, തുടർന്ന് തന്റെ 23 -ആം വയസ്സിൽ ബ്രിട്ടീഷ് വോഗിന്റെ ഫീച്ചർ എഡിറ്ററും പിന്നീട് വുമൺസ് വിയർ ഡെയ്ലി എന്ന പത്രത്തിന്റെ ലണ്ടൻ, റോം ലേഖകയുമായി. ലണ്ടൻ ഒബ്സർവറിന്റെ ഒരു അസോസിയേറ്റ് എഡിറ്ററായിരുന്നു ബക്ക്. 1975 മുതൽ 1976 വരെ ഒരു നോവൽ എഴുതുന്നതിനായി അവർ ലോസ് ആഞ്ചെലസ് നഗരത്തിൽ താമസിച്ചു.
1980 മുതൽ അമേരിക്കൻ വോഗ്, വാനിറ്റി ഫെയർ എന്നിവയ്ക്കുവേണ്ടി സംഭാവനകൾ നൽകിയ ഒരു എഡിറ്ററായിരുന്ന അവർ ദ ന്യൂയോർക്കർ, കോണ്ടെ നാസ്റ്റ് ട്രാവലർ, ട്രാവൽ + ലഷർ, ദ ലോസ് ഏഞ്ചൽസ് ടൈംസ്, ബുക്ക് റിവ്യൂ എന്നിവയിൽ പ്രൊഫൈലുകളും ലേഖനങ്ങളും പ്രസിദ്ധീകരിച്ചിരുന്നു.
1990 മുതൽ 1994 വരെ അമേരിക്കൻ വോഗിന്റെ ചലച്ചിത്ര നിരൂപകയെന്ന നിലയിൽ, ചെൻ കൈഗെയുടെ ഫെയർവെൽ, മൈ കൊൺകുബൈൻ, ജെയ്ൻ കാമ്പിയന്റെ ദി പിയാനോ, റോബർട്ട് ആൾട്ട്മാന്റെ ഷോർട്ട് കട്ട്സ് എന്നീ സിനിമകൾ ഉൾപ്പെട്ട വർഷം അവർ ന്യൂയോർക്ക് ഫിലിം ഫെസ്റ്റിവൽ സെലക്ഷൻ കമ്മിറ്റി അംഗമായി സേവനമനുഷ്ഠിച്ചു. 1994 മുതൽ 2001 വരെ ഫ്രഞ്ച് വോഗിന്റെ ചീഫ് എഡിറ്ററായിരുന്ന അവർ അവിടെ മാസികയുടെ സർക്കുലേഷൻ ഇരട്ടിയാക്കിയതോടൊപ്പം സിനിമ, കല, സംഗീതം, ലൈംഗികത, തിയേറ്റർ, ക്വാണ്ടം ഫിസിക്സ് എന്നിവയെക്കുറിച്ചുള്ള തീമാറ്റിക് വർഷിക പതിപ്പുകൾ സൃഷ്ടിക്കുകയും ചെയ്തു.
ലണ്ടൻ
23 -ആം വയസ്സിൽ ബ്രിട്ടീഷ് വോഗിന്റെ ഫീച്ചർ എഡിറ്ററായ അവർ, തുടർന്ന് ലണ്ടനിലെയും റോമിലെയും വിമൻസ് വെയർ ഡെയ്ലി പത്രത്തിന്റെ ലേഖികയായി. വിമൻസ് വിയർ ഡെയ്‌ലിയിൽ ജോലി ചെയ്തിരുന്ന സമയത്തും ന്യൂയോർക്ക് സിറ്റിയിൽ വോഗ്, വാനിറ്റി ഫെയർ എന്നിവയ്ക്കായുള്ള ജോലികൾക്കിടയിലും അവർ ലണ്ടൻ ഒബ്‌സർവറിന്റെ അസോസിയേറ്റ് എഡിറ്ററായിരുന്നു.
അവലംബം
വർഗ്ഗം:അമേരിക്കൻ എഴുത്തുകാർ
ജീൻ സ്മിത്ത്
ജീൻ എ സ്മിത്ത് (1931 – 2006) ഹാർലെം ഹോസ്പിറ്റൽ സെന്ററിലെ മുൻ ഭരണനിർവ്വാഹകയും സിക്കിൾ സെൽ അനീമിയയ സംബന്ധമായി ചികിത്സയിലെ ഒരു വിദഗ്ധയുമായിരുന്നു. നവജാതശിശുക്കളെ സിക്കിൾ സെൽ അനീമിയ പരിശോധിക്കുന്നതിനുള്ള ഫെഡറൽ മാർഗ്ഗനിർദ്ദേശങ്ങൾ സ്ഥാപിക്കാൻ അവർ സഹായിച്ചു.
ജീവചരിത്രം
അമേരിക്കൻ ഐക്യനാടുകളിലെ മാൻഹട്ടനിലാണ് സ്മിത്ത് ജനിച്ചത്. സാറാ ലോറൻസ് കോളേജിൽ നിന്ന് ബിരുദം നേടിയ അവർ 1957 ൽ ന്യൂയോർക്ക് സർവ്വകലാശാലിയിൽ നിന്ന് വൈദ്യശാസ്ത്ര ബിരുദം നേടി. പിന്നീട്, കൊളംബിയ സർവ്വകലാശാലിയിൽ നിന്ന് പൊതുജനാരോഗ്യത്തിൽ ബിരുദാനന്തര ബിരുദവും കരസ്ഥമാക്കി.
പീതാംബരൻ കെ.സി.
വടക്കൻ കേരളത്തിലെ ഒരു അനുഷ്ഠാന കലാരൂപമണ് തിറയാട്ടം. ഈ കലാരംഗത്ത് പ്രശസ്തനായ  കലാകാരനാണ്  പീതാംബരൻ. (Eng: Peethambaran). കഴിഞ്ഞ 40 വർഷമായി തിറയാട്ട കലാരംഗത്ത് സജീവമായി പ്രവർത്തിക്കുന്നു. കലാനാമം മൂർക്കനാട് പീതാംബരൻ.
ജീൻ സ്മിത്ത്
ജീവചരിത്രം
1968-ൽ ഹാർലെം ആശുപത്രിയിൽ ജോലിയ്ക്കു ചേർന്ന സ്മിത്ത് 1984-നും 1987-നും ഇടയിൽ മെഡിക്കൽ ബോർഡിന്റെ പ്രസിഡന്റായി സേവനമനുഷ്ഠിച്ചു. അവർ അതിന്റെ സിക്കിൾ സെൽ സെന്ററിന്റെ ഡയറക്ടറായി പ്രവർത്തിക്കുകയും കൊളംബിയയിൽ അദ്ധാപനം നടത്തുകയും ചെയ്തു. സിക്കിൾ സെൽ അനീമിയയെയും അനുബന്ധ രോഗങ്ങളെയും കുറിച്ച് 1970-കളിലും 80-കളിലും 90-കളിലും നിരവധി നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് -ഫണ്ട് പഠനങ്ങൾക്ക് സ്മിത്ത് നേതൃത്വം നൽകിയിട്ടുണ്ട്. 1970-കളിൽ, അവർ ഒരു NIH പഠനം നടത്തി, അത് പ്രാഥമികമായി സിക്കിൾ സെൽ അനീമിയ ബാധിച്ച കറുത്ത വർഗക്കാരായ രോഗികളുടെ വളർച്ചയും വികാസവും ശൈശവം മുതൽ പ്രായപൂർത്തിയാകുന്നതുവരെ ഇത് തുടർന്നു. കാലക്രമേണ രോഗത്തിന്റെ തീവ്രത അളക്കുന്നതിനുള്ള ഒരു പ്രധാന മെട്രിക് ആയി ഈ പഠനം മാറി. 1993-ൽ, പശ്ചിമേഷ്യൻ, മെഡിറ്ററേനിയൻ, തെക്കേ അമേരിക്കൻ വംശജരായ ശിശുക്കൾക്കായി കൂടുതൽ തീവ്രമായ സ്ക്രീനിംഗ് ആവശ്യപ്പെടുന്ന ഒരു പാനലിന്റെ കോ-ചെയർമാനായിരുന്നു സ്മിത്ത്. ഈ പാനൽ രോഗമുള്ള ശിശുക്കൾക്ക് വാക്സിനേഷനുകളും ആന്റിബയോട്ടിക് ചികിത്സകളും അവർ ശുപാർശ ചെയ്യുകയും, ഈ മാർഗ്ഗനിർദ്ദേശങ്ങൾ അമേരിക്കൻ അക്കാദമി ഓഫ് പീഡിയാട്രിക്സ് അംഗീകരിച്ചതോടൊപ്പം ഇത് വ്യാപകമായ അംഗീകാരം നേടുകയും ചെയ്തു. 1970-കളിൽ എൻജെയുടെ വിദ്യാഭ്യാസ ബോർഡിന്റെ പ്രസിഡന്റായും 1980-കളിൽ അതിന്റെ ബോർഡ് ഓഫ് ഹെൽത്തിന്റെ പ്രസിഡന്റായും സ്മിത്ത് സേവനമനുഷ്ഠിച്ചു.
പീതാംബരൻ കെ.സി.
ജീവിതരേഖ
കൊഴികോട് ജില്ലയിലെ പന്തീരങ്കാവിൽ മൂർക്കാനട്ട് വേലായുധൻ വൈദ്യരുയരുടേയും ഉണ്യാതയുടേയും  അഞ്ചുമക്കളിൽ രണ്ടാമത്തെ മകനായി 1962 ൽ ജനിച്ചു. പിതാവ് വേലായുധൻ വൈദ്യർ അറിയപ്പെടുന്ന തിറയാട്ടം കലാകാരനായിരുന്നു. ബാല്യകാലം മുതൽ തിറയാട്ടം അഭ്യസിച്ചുതുടങ്ങിയ പീതാംബരന്റെ ആദ്യഗുരു അചഛൻ വേലായുധൻ വൈദ്യർ ആകുന്നു. കൊടൽ നടക്കാവ് യൂ .പി സ്കൂൾ, പന്തീരങ്കാവ് ഹൈസ്കൂൾ  എന്നിവിടങ്ങളിൽനിന്നും സ്കൂൾ പഠനം പൂർത്തിയാക്കിയ പീതാംബരൻ 1977 ൽ കോഴിക്കോട് ഗുരുവായൂരപ്പൻ കോളേജിൽ പ്രീഡിഗ്രിക്ക് ചേർന്നു. 1978 ൽ അചഛൻ മരണപ്പെട്ടു. അതോടെ കോളേജ് പഠനം ഉപേക്ഷിച്ച് തൊഴിലാളിയായി. അമ്മയും സഹോദരങ്ങളും അടങ്ങിയ കുടുംമ്പത്തിന്റെയും തിറയാട്ട സംഘത്തിന്റെയും ചുമതല ചെറുപ്രായത്തിൽ  ഏറ്റെടുക്കേണ്ടിവന്നു. പിതാവിന്റെ ഗുരുവായിരുന്ന അപ്പുട്ടി ആശാന്റെ ശിക്ഷണത്തിൽ തിറയാട്ടത്തിൽ തുടർ പഠനം. ഭാര്യ ജോളി. ഏകമകൾ അനിഴ വൈദ്യശാസ്ത്ര വിദ്യാർഥിനിയാണ്.
ജീൻ സ്മിത്ത്
റഫറൻസുകൾ
വർഗ്ഗം:1931-ൽ ജനിച്ചവർ വർഗ്ഗം:ന്യൂയോർക്ക് യൂണിവേഴ്സിറ്റി വർഗ്ഗം:2006-ൽ മരിച്ചവർ
പീതാംബരൻ കെ.സി.
തിറയാട്ടം
തെക്കൻ മലബാറിലെ (കോഴിക്കോട്, മലപ്പുറം ജില്ലകൾ) കാവുകളിലും തറവാട്ട് സ്ഥാനങ്ങളിലും വർഷംതോറും നടത്തിവരുന്ന അനുഷ്ഠാന കലാരൂപമാണ്‌ തിറയാട്ടം. ദേവപ്രീതിക്കായി കോലം കെട്ടിയാടുന്ന ചടുലവും വർണ്ണഭവും ഭക്തിനിർഭരവുമായ ഗോത്ര കലാരൂപമാണിത്. നൃത്തവും അഭിനയക്രമങ്ങളും വാദ്യഘോഷങ്ങളും ചമയങ്ങളും ഗീതങ്ങളും ഹാസ്യവിമർശനങ്ങളും അനുഷ്ഠാനങ്ങളും സമന്വയിക്കുന്ന തിറയാട്ടം ഇന്ത്യൻ പാരിസ്ഥിതിക നാട്യവേദിക്ക് ഉത്തമ ഉദാഹരണമാണ്‌.
സാമൂഹ്യ പ്രവർത്തനം
ഇന്ത്യാ ഗവൺമെന്റിന്റെ കോർപ്പറേറ്റ് കാര്യ മന്ത്രാലയത്തിന് കീഴിൽ ഇന്ത്യയിലെ കമ്പനി നിയമം അനുസരിച്ച് രജിസ്‌റ്ററേഷൻ ലഭിച്ച എത്‌നിക് ആർട്‌സ് കൗൺസിൽ ഓഫ് ഇന്ത്യയുടെ സ്‌ഥാപകനും പ്രസിഡണ്ടുമാണ് പീതാംബരൻ കെസി എന്ന മൂർക്കനാട് പീതാംബരൻ. ഇന്ത്യയിലെ എല്ലാ വംശീയ, നാടോടി, മറ്റ് അദൃശ്യമായ പ്രകടന കലകളുടെയും കലാകാരൻമാരുടെയും ബന്ധപ്പെട്ട സമൂഹത്തിന്റെയും ഉന്നമനത്തിനായി പ്രവർത്തിക്കുന്ന ഒരു സ്വയംഭരണ ലാഭരഹിത സംഘടനയാണ് എത്‌നിക് ആർട്‌സ് കൗൺസിൽ ഓഫ് ഇന്ത്യ.
പ്രതിസന്ധി നേരിടുന്ന സമൂഹത്തിനായും വ്യക്‌തികൾക്കായും പ്രവർത്തിക്കുന്ന തിരുവനന്തപുരം ആസ്‌ഥാനമായ ഉഷസ് ചാരിറ്റി ട്രസ്‌റ്റ് ചെയർമാനായും ഇദ്ദേഹം പ്രവർത്തിക്കുന്നു. 2016 മുതൽ ഈ ചുമതല വഹിക്കുന്ന ഇദ്ദേഹത്തിന്റെ നേതൃത്വത്തിൽ വയനാട് ഉൾപ്പടെയുള്ള സ്‌ഥലങ്ങളിൽ നിരവധി സാമൂഹിക പ്രവർത്തനങ്ങൾ നടത്തിയിട്ടുണ്ട്.
ഇന്ത്യൻ ഫോക്‌ലർ റിസർച് ഓർഗനൈസേഷൻ 'നർത്തക രത്‌നം' പുരസ്‌കാരം നൽകി ആദരിച്ചിട്ടുള്ള പീതാംബരൻ ഇന്റർനാഷണൽ എത്നിക് ഫോക്‌ലർ ഫെസ്‌റ്റിവലിൽ കേരളത്തെ പ്രതിനിധീകരിച്ചു പങ്കെടുത്ത കലാകാരന്മാരിൽ ഒരാളാണ്.
പുസ്‌തകം
മൂർക്കനാട് പീതാംബരൻറെ "തിറയാട്ടം" എന്ന പുസ്‌തകം കേരള ഭാഷാ ഇൻസ്റ്റിറ്റ്യൂട്ട് 2017 ൽ പ്രസിദ്ധീകരിച്ചു.
അവലംബങ്ങൾ
വർഗ്ഗം: കലാകാരന്മാർ വർഗ്ഗം: കേരളത്തിലെ കലാകാരന്മാർ‎ വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം: മലയാളികൾ വർഗ്ഗം: ഇന്ത്യയിലെ കലാകരന്മാർ
മാർത്ത
ലോകത്തിലെ ഏറ്റവും മികച്ച വനിതാ ഫുട്ബോൾ താരമാണ് പാവാടയിട്ട പെലെ എന്ന വിളിപ്പേരിൽ അറിയപ്പെടുന്ന  ബ്രസീലുകാരി യായ മാർത്ത വിയേര ഡാ സിൽവ. ആറു തവണ ലോകത്തെ മികച്ച വനിതാ ഫുട്‌ബോളറായി തിരഞ്ഞെടുക്കപ്പെട്ടിട്ടുണ്ട്. മാർത്ത ഇതുവരെ ദേശീയ ടീമിനായി 133 കളികളിൽ 110 അന്താരാഷ്ട്ര ഗോളുകൾ നേടി.ബ്രസീൽ  ജർമനി യോടു പരാജയപ്പെട്ട 2007 ലോകകപ്പിൽ മാർത്ത  ഗോൾഡൻ ബൂട്ടും ഗോൾഡൻ ബോളും നേടി. ലോകകപ്പിൽ ഏറ്റവും കൂടുതൽ ഗോൾ നേടുന്ന പെൺതാരം പതിനഞ്ചു ഗോളുകൾ നേടിയ  മാർത്തയാണ്.
External links
.
അവലംബം
വർഗ്ഗം:വനിതാകായികതാരങ്ങൾ വർഗ്ഗം:ബ്രസീലിയൻ ഫുട്ബോൾ കളിക്കാർ വർഗ്ഗം:ഫുട്ബോൾ കളിക്കാർ
യുടിസി+08:30
യുടിസി+08:30 എന്നത് യുടിസിയിൽനിന്നും +08:30 സമയം വ്യത്യാസമുള്ള ഒരു തിരിച്ചറിയൽ കോഡാണ്. ഇത് അന്താരാഷ്ട്ര സമയക്രമത്തിൽ നിന്നു 08 മണിക്കൂർ 30 മിനിട്ട് മുന്നോട്ടുള്ള സമയമേഖലയാണ്. ഇത് തായ്‍വാനിൽ ചാങ്പെയ് സമയമേഖലയായി ഉപയോഗിക്കുന്നു.
UTC+08:30 തെക്കൻകൊറിയയുടെ ഔദ്യോഗിക സമയമായി 1954 മുതൽ 1961 വരെ ഉപയോഗിച്ചിരുന്നു. 2015 മുതൽ 2018 വരെ ഇത് ഉത്തരകൊറിയയുടെ സമയമേഖലയായിരുന്നു.
അവലംബങ്ങൾ
വർഗ്ഗം:യുടിസി വ്യതിയാനങ്ങൾ
വി.എൻ. ജാനകി
സിനിമാ അഭിനേത്രിയും, തമിഴ്നാടിന്റെ ഒമ്പതാമത്തെ മുഖ്യമന്ത്രിയുമായിരുന്നു വി.എൻ.ജാനകി എന്ന ജാനകി രാമചന്ദ്രൻ. 1940കളിൽ 25ഓളം സിനിമകളിൽ ജാനകി അഭിനയിച്ചു. എം ജി ആറിന്റെ മരണശേഷം എ.ഐ. എ. ഡി .എം .കെയുടെ തലപ്പത്തെത്തിയ ജാനകി 1988 ജനുവരിയിൽ തമിഴ്​നാട് മുഖ്യമന്ത്രിയായി സ്ഥാനമേറ്റു. മുഖ്യമന്ത്രിപദവിയിൽ എത്തിയ ആദ്യ മലയാളി വനിതയാണ് ജാനകി രാമചന്ദ്രൻ. 1996 മേയ് 19 ന് ഹൃദയാസ്വാസ്ഥ്യം മൂലം അന്തരിച്ചു.
ആദ്യകാല ജീവിതം
വൈക്കത്ത് നാരായണിയമ്മയുടെയും രാജഗോപാൽ അയ്യരുടെയും മകളായി ജനനം. പിതാവ് രാജഗോപാല അയ്യർ അറിയപ്പെടുന്ന ഒരു സംഗീതജ്ഞൻ ആയിരുന്നു. പാപനാശം ശിവൻ ചെറിയച്ഛനായിരുന്നു. ആദ്യത്തെ ഭർത്താവ് ഗണപതി ഭട്ട്. മകൻ സുരേന്ദ്രൻ. പിന്നീട് എം ജി രാമചന്ദ്രനെ വിവാഹം കഴിച്ചു. ഈ ബന്ധത്തിൽ കുട്ടികളില്ല.
രാഷ്ട്രീയ ജീവിതം
1987 ൽ എം.ജി. രാമചന്ദ്രൻ മരിച്ചപ്പോൾ, ജാനകി അടുത്ത മുഖ്യമന്ത്രിയായി അധികാരമേറ്റെടുത്തു. തമിഴ്നാട് സംസ്ഥാനത്തെ ആദ്യത്തെ വനിതാ മുഖ്യമന്ത്രി കൂടിയായിരുന്നു ജാനകി രാമചന്ദ്രൻ. ജനുവരി ഏഴാം തീയതി ജാനകി സത്യപ്രതിജ്ഞ ചെയ്തു, കേവലം 24 ദിവസം മാത്രമേ അവർക്ക് അധികാരത്തിൽ തുടരാൻ കഴിഞ്ഞുള്ളു. ജാനകിയുടെ നേതൃത്വത്തിലുള്ള മന്ത്രിസഭ നിയമസഭയിൽ വിശ്വാസവോട്ടെടുപ്പിൽ വിജയിച്ചുവെങ്കിലും, കേന്ദ്രത്തിൽ അധികാരത്തിലിരുന്ന രാജീവ് ഗാന്ധിയുടെ നേതൃത്വത്തിലുള്ള സർക്കാർ, ഭരണഘടനയുടെ 356 ആമത്തെ വകുപ്പുപയോഗിച്ച് തമിഴ്നാട് നിയമസഭയെ പിരിച്ചുവിടുകയായിരുന്നു. ഒരു വർഷത്തെ രാഷ്ട്രപതി ഭരണത്തിനുശേഷം 1989 ൽ നടന്ന പൊതു തിരഞ്ഞെടുപ്പിൽ അവരുടെ പാർട്ടി പരാജയപ്പെട്ടതോടെ, അവർ രാഷ്ട്രീയത്തിൽ നിന്നും വിരമിച്ചു.
മരണം
1996 മേയ് 19 ന് ജാനകി ഹൃദയാഘാതം മൂലം മരണമടഞ്ഞു.
സാമൂഹികപ്രവർത്തനങ്ങൾ
തമിഴ്നാട്ടിൽ ലോയിഡ്സ് റോഡിലുള്ള അവരുടെ കെട്ടിടം, എം.ജി.ആറിന്റെ ഓർമ്മക്കായി ഓൾ ഇന്ത്യാ ദ്രാവിഡ മുന്നേറ്റ കഴകത്തിന്റെ പ്രധാന ഓഫീസ് പ്രവർത്തിക്കുന്നതിനായി 1986 ൽ വിട്ടുകൊടുത്തു. ടി.നഗറിലുള്ള ഒരു കെട്ടിടം എം.ജി.ആർ മെമ്മോറിയൽ ആശുപത്രി നിർമ്മിക്കുന്നതിനായി സംഭാവനചെയ്തു. ചെന്നൈയിലെ വിദ്യാർത്ഥികൾക്ക് സൗജന്യ വിദ്യാഭ്യാസം നൽകുന്ന ട്രസ്റ്റായ സത്യ എഡ്യുക്കേഷനൽ ആന്റ് ചാരിറ്റബിൾ സൊസൈറ്റിയുടെ സ്ഥാപക ചെയ‍ർപേഴ്സൺ കൂടിയായിരുന്നു ജാനകി.
അവലംബം
വർഗ്ഗം:1923-ൽ ജനിച്ചവർ വർഗ്ഗം:നവംബർ 30-ന് ജനിച്ചവർ വർഗ്ഗം:1996-ൽ മരിച്ചവർ വർഗ്ഗം:മേയ് 19-ന് മരിച്ചവർ വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ വർഗ്ഗം:ഇന്ത്യൻ രാഷ്ട്രീയ പ്രവർത്തകർ വർഗ്ഗം:തമിഴ്നാട് രാഷ്ട്രീയത്തിലെ സ്ത്രീകൾ വർഗ്ഗം:തമിഴ്‌നാട്ടിലെ മുഖ്യമന്ത്രിമാർ വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
മുരുഡേശ്വര ക്ഷേത്രം
കർണ്ണാടകയിലെ ഉത്തര കന്നടയിലുള്ള മുരുഡേശ്വരത്ത് സ്ഥിതി ചെയ്യുന്ന ഒരു ഹൈന്ദവക്ഷേത്രമാണ് മുരുഡേശ്വര ക്ഷേത്രം. അറേബ്യൻ കടലിന് സമീപമുള്ള കന്ദുകഗിരി എന്ന ചെറിയ കുന്നിൻ മുകളിലാണ് ഈ ക്ഷേത്രത്തിന്റെ സ്ഥാനം. മൃഡേശ്വരൻ എന്നറിയപ്പെടുന്ന ശിവൻ ആണ് ക്ഷേത്രത്തിലെ മുഖ്യപ്രതിഷ്ഠ. ക്ഷേത്രസമീപത്ത് പണികഴിപ്പിച്ചിട്ടുള്ള 123 അടി (37 മീറ്റർ) ഉയരമുള്ള ശിവപ്രതിമക്ക് ലോകത്തിലെ ഉയരമേറിയ ശിവരൂപങ്ങളിൽ വെച്ച് രണ്ടാം സ്ഥാനമാണുള്ളത്.
ഐതിഹ്യം
സൂര്യാസ്തമയത്തോടനുബന്ധിച്ചുള്ള പൂജാകർമ്മങ്ങളിൽ വളരെ നിഷ്ട പുലർത്തിയിരുന്ന വ്യക്തിയാണ് രാവണൻ എന്നു മനസ്സിലാക്കിയ ഗണപതി ആത്മലിംഗം വീണ്ടെടുക്കുവാനൊരു ഉപായം കണ്ടെത്തി. ആത്മലിംഗം കൈകളിൽ വഹിച്ചു രാവണൻ ഗോകർണ്ണത്ത് എത്തിയപ്പോൾ മഹാവിഷ്ണു മായയാൽ സൂര്യനെ മറച്ചു അസ്തമയഛായ സൃഷ്ടിച്ചു. പ്രതീക്ഷച്ചതിലും വേഗം അസ്തമയം ആയെന്നു ധരിച്ച രാവണൻ അത്മലിംഗം കൈകളിൽ വെച്ചു കൊണ്ട് തന്റെ പൂജകൾ നടത്തുവാൻ കഴിയാതെ വിഷണ്ണനായി. തദവസരത്തിൽ ഗണപതി ഒരു ബ്രാഹ്മണബാലന്റെ രൂപത്തിൽ അവിടെയെത്തി. വിശ്വസ്തനായി തോന്നിയ ആ ബ്രാഹ്മണബാലനോട് പൂജകൾ നടത്തി താൻ തിരികെ വരുന്നതു വരെ നിലത്തു വെയ്ക്കാതെ കൈകളിൽ  തന്നെ വഹിച്ചുകൊള്ളണമെന്ന അഭ്യർത്ഥനയോടെ ആത്മലിംഗം രാവണൻ കൈമാറി. എന്നാൽ രാവണൻ പൂജകൾ നിർവഹിച്ചു തിരികെ വരുന്നതിനു മുൻപേ മഹാവിഷ്ണു സൂര്യനെ മറച്ചിരുന്ന തന്റെ മായ പിൻവലിക്കുകയും  പകൽ വെളിച്ചം വീണ്ടും പരക്കുകയും ചെയ്തു.
അബദ്ധം പറ്റിയെന്നു മനസ്സിലാക്കി പരിഭ്രാന്തനായി പാഞ്ഞു തിരിച്ചെത്തിയ രാവണന് എന്തെങ്കിലും ചെയ്യാൻ കഴിയുന്നതിന് മുൻപേ ഗണപതി ആത്മലിംഗം നിലത്തു വെക്കുകയും ലിംഗം നിലത്തുറച്ചു പോവുകയും ചെയ്തു. കോപാകുലനായ രാവണൻ അതു പൊക്കിയെടുത്ത് നശിപ്പിക്കുവാൻ ശ്രമിച്ചു. രാവണന്റെ ശക്തമായ ബലപ്രയോഗം മൂലം ആത്മലിംഗം പല ഖണ്ഡങ്ങളായി ചിതറുകയും ലിംഗത്തിന്റെ മുകൾഭാഗമുൾപ്പെടുന്ന ഖണ്ഡം കുറച്ചകലെയുള്ള സൂരത്കൽ എന്ന പ്രദേശത്ത് ചെന്നു പതിക്കുകയും ചെയ്തു. തുടർന്ന് രാവണൻ ലിംഗത്തിന്റെ പേടകവും പേടകത്തിന്റെ അടപ്പും ഏറ്റവും ഒടുവിലായി ആത്മലിംഗത്തെ ചുറ്റിയിരുന്ന തുണികൊണ്ടുള്ള ആവരണവും ഒരോ സ്ഥലത്തേക്ക് എടുത്തെറിഞ്ഞു. ഇവയിൽ ആവരണം വന്നു പതിച്ച കന്ദുകഗിരിയിലാണ് മുരുഡേശ്വര ക്ഷേത്രം സ്ഥാപിച്ചിരിക്കുന്നതെന്നാണ് വിശ്വാസം.
ആധുനികകാല ചരിത്രം
thumb|right|250px|മുരുഡേശ്വരക്ഷേത്രകവാടവും ഗജവീരന്മാരും മൂന്നു പതിറ്റാണ്ട് മുൻപ് ആർ.എൻ. ഷെട്ടി (രാമ നാഗപ്പ ഷെട്ടി) എന്ന ധനികനായ വ്യവസായിയുടെ ശ്രദ്ധ പതിയുന്നതോടെയാണ് മുരുഡേശ്വര ക്ഷേത്രത്തിന്റെയും ഈ പ്രദേശത്തിന്റെയും ചരിത്രത്തിൽ ഒരു പുതുയുഗം പിറക്കുന്നത്. തദ്ദേശവാസിയും ക്ഷേത്രവുമായി മുൻപ് തന്നെ ആത്മബന്ധമുണ്ടായിരുന്നയാളും നിർമ്മാണ രംഗത്തെ പ്രമുഖനുമായ ഇദ്ദേഹം ക്ഷയോന്മുഖമായിക്കൊണ്ടിരുന്ന ഈ ക്ഷേത്രത്തെ പുനരുദ്ധരിക്കുവാൻ തീരുമാനിച്ചു. എസ്.കെ.ആചാരി എന്ന ശില്പിയുടെ മേൽനോട്ടത്തിൽ 1977-ൽ പുനരുദ്ധാരണപ്രവർത്തങ്ങൾ ആരംഭിച്ചു. പിന്നീട് പത്മാസനത്തിൽ ധ്യാനത്തിൽ മുഴുകിയിരിക്കുന്ന ചതുർബാഹുവായ പരമശിവന്റെ കൂറ്റൻ ശില്പവും ഇരുപത് നിലകളുള്ള രാജഗോപുരവും ഷെട്ടി തന്നെ മുൻകൈ എടുത്തു പണിയിപ്പിച്ചു. 123 അടി ഉയരമുള്ള ശിവന്റെ ശില്പം ഷിമോഗ സ്വദേശിയായ കാശിനാഥിന്റെ നേതൃത്വത്തിലുള്ള ഒരു സംഘം ശില്പികൾ കോൺക്രീറ്റിൽ തീർത്തതാണ്. 249 അടി ഉയരമുള്ള രാജഗോപുരം ഏഷ്യയിലെ തന്നെ ഏറ്റവും വലിയ ഗോപുരമാണ്. തമിഴ്നാട്ടിൽ നിന്നുള്ള ശില്പികൾ നിർമ്മിച്ച ഈ ഗോപുരത്തിന്റെ കവാടത്തിൽ രണ്ടു ഗജവീരന്മാരുടെ ശില്പങ്ങളുണ്ട്. ഈ ശില്പങ്ങൾക്ക് പുറമേ ഗീതോപദേശം,ഏഴു കുതിരകളെ പൂട്ടിയ രഥത്തിലേറിയ സൂര്യഭഗവാൻ തുടങ്ങിയ ശില്പങ്ങളും ഇന്ന് മുരുഡേശ്വര ക്ഷേത്രപരിസരത്തുണ്ട്.
കുറിപ്പുകൾ
൧ ലോകത്തിലെ ഏറ്റവും ഉയരം കൂടിയ ശിവപ്രതിമയായി കണക്കാക്കുന്നത് നേപ്പാളിലെ കാഠ്‌മണ്ഡുവിൽ നിന്ന് 20കിലോമീറ്റർ അകലെയായുള്ള  കൈലാഷ്നാഥ് മഹാദേവ് എന്ന 143 അടി ഉയരം വരുന്ന ശില്പമാണ്.
അംബാല റെയിൽവേ ഡിവിഷൻ
ഇന്ത്യൻ റെയിൽവേയുടെ ഉത്തര റെയിൽ സോണിൽപ്പെടുന്ന അഞ്ച് റെയിൽവേ സോണുകളിൽ ഒന്നാണ് അംബാല റെയിൽവേ ഡിവിഷൻ (Ambala railway division). ഹരിയാനയിലെ അംബാലയിൽ കേന്ദ്രമുള്ള ഈ ഡിവിഷൻ 1987 ജൂലൈ ഒന്നിനാണ് നിലവിൽ വന്നത്.
ഡൽഹി റെയിൽവേ ഡിവിഷൻ, ഫിറോസ്‌പൂർ റെയിൽവേ ഡിവിഷൻ, ലക്‌നൗ എൻ ആർ റെയിൽവേ ഡിവിഷൻ, മൊറാദാബാദ് റെയിൽവേ ഡിവിഷൻ എന്നിവയാണ് ന്യൂ ഡൽഹി ആസ്ഥാനമായ വടക്കേ സോണിലെ മറ്റു ഡിവിഷനുകൾ.
തീവണ്ടിനിലയങ്ങളുടെ പട്ടികകളും നഗരങ്ങളും
അംബാല റെയിൽവേ ഡിവിഷന്റെ കീഴിലുള്ള തീവണ്ടിനിലയങ്ങളും അവയുടെ കാറ്റഗറികളും.
യാത്രക്കാർക്ക് പ്രവേശനമില്ലാത്ത നിലയങ്ങൾ-
ബ്രിട്ടീഷ് തെർമൽ യൂണിറ്റ്
ഊർജ്ജം അളക്കുന്നതിനുപയോഗിക്കുന്ന ഒരു പരമ്പരാഗത അളവാണ് ബ്രിട്ടീഷ് തെർമ്മൽ യൂണിറ്റ് അഥവാ ബിറ്റിയു(BTU or Btu). ഏകദേശം 1055ജൂളിന് സമമാണ് ഒരു BTU. ഒരു റാത്തൽ(pound) ജലത്തിന്റെ താപനില ഒരു ഡിഗ്രി ഫാരൻഹീറ്റ് ഉയർത്തുന്നതിന് ആവശ്യമായ താപമാണ് 1BTU. ഇന്ന് BTUവിനു പകരം സാധാരണയയായി ഉപയോഗിക്കുന്നത് ജൂൾ ആണ്.
പരിവർത്തനങ്ങൾ
ഒരു ബിറ്റിയു ഏകദേശം ഇവയ്ക്ക് സമമാണ്
ശക്തിയുടെ ഏകകമായി
താപന ശീതികരണ വ്യൂഹങ്ങളുടെ ശക്തി(പവർ) പ്രസ്ഥാവിക്കാനും ബ്രിട്ടീഷ് തെർമ്മൽ യൂണിറ്റ് ചിലപ്പോൾ ഉപയോഗിക്കാറുണ്ട്.
1BTU ഏകദേശം=
അവലംബം
വർഗ്ഗം:ഊർജ്ജം
തോമസ്‌ റോബർട്ട് മാൽതുസ്‌
റവ. തോമസ്‌ റോബർട്ട് മാൽതുസ് FRS (/ ˈMælθəs /; 13/14 ഫെബ്രുവരി 1766 - 23 ഡിസംബർ 1834) ബ്രിട്ടീഷ് സാമ്പത്തിക ശാസ്ത്ര പണ്ഡിതനും ക്രിസ്ത്യൻ പുരോഹിതനും ആയിരുന്നു. ജനപ്പെരുപ്പത്തെയും അത് മൂലം ഉണ്ടാവുന്ന ദുരിതത്തെയും പറ്റി അദ്ദേഹം നടത്തിയ നിരീക്ഷണങ്ങൾ ഡാർവിൻ അടക്കമുള്ള പിൽക്കാല ചിന്തകരിൽ സ്വാധീനം ചെലുത്തി.
കൂടുതൽ വായനയ്ക്ക്
വർഗ്ഗം:ധനതത്വശാസ്ത്രജ്ഞർ വർഗ്ഗം:ബ്രിട്ടീഷ് ധനതത്വശാസ്ത്രജ്ഞർ വർഗ്ഗം:1766-ൽ ജനിച്ചവർ വർഗ്ഗം:1834-ൽ മരിച്ചവർ
യങ് ഇറ്റലി
1805 ൽ ജുസ്സെപ്പെ മറ്റ്സീനി ആരംഭിച്ച പ്രസ്ഥാനമാണ് യങ് ഇറ്റലി. ഒരു ഏകീകൃത ഇറ്റാലിയൻ റിപ്പബ്ലിക്ക് സ്ഥാപിക്കുക എന്നതായിരുന്നു ലക്ഷ്യം.
വർഗ്ഗം:ഇറ്റലിയുടെ ചരിത്രം
നോയെൽ കെംഫ് മെർക്കാഡോ ദേശീയോദ്യാനം
നോയെൽ കെംഫ് മെർക്കാഡോ ദേശീയോദ്യാനം, വടക്കുകിഴക്കൻ സാന്താക്രൂസ് ഡിപ്പാർട്ട്മെൻറിലെ ജോസ് മിഗ്വെൽ ഡി വെലാസ്കോ പ്രവിശ്യയിലുള്ള ഒരു ബൊളീവിയൻ ദേശീയോദ്യാനമാണ്. ഇത് ബ്രസീൽ അതിർത്തിയിലാണ് സ്ഥിതിചെയ്യുന്നത്.
നോയെൽ കെംഫ് മെർക്കാഡോ ദേശീയോദ്യാനത്തിൻറെ വിസ്തൃതി 750,000 ഹെക്ടറാണ്. ഇതിൽ ഏറിയ പങ്കും സെറാനിയാ ഡി ഹുവാൻചാക്കായുടെ ഭാഗങ്ങളാണ്. ബൊളീവിയയിലെ വടക്ക്-കിഴക്കൻ സാന്താക്രൂസ് ഡിപ്പാർട്ട്‍മെൻറിലെ ബ്രസീലിയൻ ഷീൽഡിലാണ് ഈ ദേശീയോദ്യാനം സ്ഥിതി ചെയ്യുന്നത്. ഇതിൻറെ കിഴക്കും വടക്കും അതിർത്തിയായ റിയോ ഡി ഇറ്റെനെസ് അടുത്തുള്ള ബ്രസീലിൽ നിന്നും ഉദ്യാനത്തെ വേർതിരിക്കുന്നു.
1997-ൽ രൂപീകൃതമായ ബ്രസീലിലെ, മാറ്റോ ഗ്രോസോ സംസ്ഥാനത്തെ 158,621 ഹെക്ടർ (391,960 ഏക്കർ) വിസ്തൃതിയുള്ള സെറാ റിക്കാർഡോ ഫ്രാങ്കോ സംസ്ഥാനോദ്യാനം ഈ ദേശീയോദ്യാനവുമായി പാർക്ക് ചേർന്നുനിൽക്കുന്നു. ആമസോണിയൻ മഴക്കാടുകളും ശുഷ്ക വനങ്ങളും സെറാഡോയിലെ സാവന്നകളും സന്ധിക്കുന്ന ഒരു പരിവർത്തന മണ്ഡലത്തിലാണ് ഈ ദേശീയോദ്യാനം സ്ഥിതി ചെയ്യുന്നത്. മലമ്പ്രദേശങ്ങളിലെ നിത്യഹരിത വനം, ഇലപൊഴിയും വനം, മലയോരത്തെ സെറാഡോ സാവന്ന, സാവന്ന തണ്ണീർത്തടങ്ങൾ, വനപ്രദേശത്തെ തണ്ണീർത്തടങ്ങൾ എന്നിവയുൾപ്പെടെ അഞ്ച് വ്യത്യസ്ത ആവാസകേന്ദ്രങ്ങളാണ് ദേശീയോദ്യാനത്തിനുള്ളത്. മൊത്തത്തിൽ, ശൈത്യകാലത്ത് ഒരു പ്രത്യേക വരണ്ട കാലാവസ്ഥയും വാർഷികപാതം ശരാശരി 1,500 മില്ലിമീറ്ററോളവും ലഭിക്കുന്ന പ്രദേശമാണിത്.
അവലംബം
വർഗ്ഗം:ബൊളീവിയയിലെ ദേശീയോദ്യാനങ്ങൾ
കോടംതുരുത്ത് ഗ്രാമപഞ്ചായത്ത്
ആലപ്പുഴ ജില്ലയിലെ ചേർത്തല താലൂക്കിൽ പട്ടണക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപ്പഞ്ചായത്താണ് 10.81 ചതുരശ്രകിലോമീറ്റർ വിസ്തൃതിയുള്ള കോടംതുരുത്ത് ഗ്രാമപഞ്ചായത്ത്. ഈ പഞ്ചായത്ത് 1953-ലാണ് രൂപീകൃതമാവുന്നത്. മുന്മ്പ് ഇത് ഓടംതുരുത്ത് എന്നാണ് അറിയപെട്ടത്.NH 66 ഈ ഗ്രാമത്തിലൂടെ കടന്നു പോകുന്നു.
അതിരുകൾ
കുത്തിയതോട് ഗ്രാമ പഞ്ചായത്ത്, എഴുപുന്ന ഗ്രാമ പഞ്ചായത്ത്, തൈക്കാട്ടുശ്ശേരി ഗ്രാമ പഞ്ചായത്ത്, ചെല്ലാനം ഗ്രാമ പഞ്ചായത്ത് എന്നിവയാണ് കോടംതുരുത്ത് ഗ്രാമപഞ്ചായത്തിന്റെ അതിരുകൾ.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ഹിരോമി കവകാമി
ഒരു ജാപ്പനീസ് എഴുത്തുകാരിയാണ് ‘’ഹിരോമി കവകാമി’’ (ജനനം: 1958). അക്കുതഗാവ സമ്മാനം, തനിസാക്കി സമ്മാനം, യോമിയൂരി സമ്മാനം, സാഹിത്യത്തിനുള്ള ഇസുമി ക്യാക്ക സമ്മാനം എന്നിവ ഉൾപ്പെടെ നിരവധി ജാപ്പനീസ് സാഹിത്യ അവാർഡുകൾ അവർ നേടിയിട്ടുണ്ട്. ഹിരോമിയുടെ കൃതികൾ 15-ലധികം ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.
ആദ്യകാലജീവിതവും വിദ്യാഭ്യാസവും
1958 ൽ ടോക്കിയോയിൽ ജനിച്ച കവകാമി വളർന്നത് സുഗിനാമി നഗരത്തിലെ തകൈഡോ പരിസരത്താണ്. 1980 ൽ ഒച്ചനോമിസു വിമൻസ് കോളേജിൽ നിന്ന് ജീവശാസ്ത്രത്തിൽ ബിരുദം നേടി.
സാഹിത്യരംഗത്ത്
കോളേജിൽ നിന്ന് ബിരുദം നേടിയ ശേഷം കവകാമി ജാപ്പനീസ് സയൻസ് ഫിക്ഷൻ മാസികയായ NW-SF- നായി എഴുതാനും എഡിറ്റുചെയ്യാനും തുടങ്ങി. അവruടെ ആദ്യ ചെറുകഥയായ "ഷോ-ഷിമോക്കു" ("ഡിപ്റ്റെറ") 1980 ൽ NW-SF ൽ പ്രത്യക്ഷപ്പെട്ടു. ഒരു മിഡിൽ സ്കൂളിലും ഹൈസ്കൂളിലും കുറച്ചുനാൾ സയൻസ് പഠിപ്പിച്ചു. എന്നാൽ ഭർത്താവിന് പുതിയ ജോലിസ്ഥലത്തേക്ക് മാറേണ്ടിവന്നപ്പോൾ ജോലി ഉപേക്ഷിച്ച് ഒരു വീട്ടമ്മയായി കഴിഞ്ഞു.
1994-ൽ, 36-ാം വയസ്സിൽ കവകാമി സാഹിത്യ ഫിക്ഷൻ എഴുത്തിൽ പ്രവേശിച്ചു. കമിസാമ (ദൈവം) എന്ന ചെറുകഥാ സമാഹാരത്തിലൂടെയണ്യിരുന്നു അവർ അരങ്ങേറ്റം കുറിച്ചത്. 1996-ൽ രചിച്ച ഹെബി വോ ഫ്യൂമി (ഒരു പാമ്പിനെ ചവിട്ടി) എന്ന കൃതി ജപ്പാനിലെ ഏറ്റവും അഭിമാനകരമായ സാഹിത്യ അവാർഡുകളിലൊന്നായ അകുതഗാവ സമ്മാനം നേടി. പിന്നീട് ഇത് റെക്കോർഡ് ഓഫ് എ നൈറ്റ് ടൂ ബ്രീഫ് എന്ന പേരിൽ ഇംഗ്ലീഷിലേക്ക് വിവർത്തനം ചെയ്യപ്പെട്ടു. മുപ്പതുകളിൽ എത്തിയ ചെറുപ്പക്കാരിയായ ഒരു സ്ത്രീയും പണ്ട് അവരുടെ അധ്യാപകനായിരുന്ന, എഴുപതിനുമേൽ പ്രായമുള്ള ഒരു പുരുഷനും തമ്മിലുള്ള സൗഹൃദവും പ്രണയവും വിഷയമാക്കി രചിച്ച പ്രണയകഥയായ സെൻസെ നോ കബാൻ (ടോക്കിയോയിലെ ബ്രീഫ്കേസ് അല്ലെങ്കിൽ വിചിത്ര കാലാവസ്ഥ) എന്ന നോവലിന് 2001 ൽ താനിസാക്കി സമ്മാനം ലഭിച്ചു. ഫുകുഷിമ ഡൈചി ആണവ ദുരന്തത്തിനുശേഷം, കവകാമി തന്റെ ആദ്യ ചെറുകഥയായ "കമിസാമ" ("ഗോഡ്") വീണ്ടും എഴുതുകയുണ്ടായി. ഈ പുന:സൃഷ്ടിയിൽ അവർ ആ കഥയുടെ യഥാർത്ഥ പ്ലോട്ട് നിലനിർത്തിക്കൊണ്ട് ഫുകുഷിമയുടെ സംഭവങ്ങൾ കൂടി ഉൾപ്പെടുത്തി.
കവകാമിയുടെ 2003-ൽ പ്രസിദ്ധീകരിച്ച നിഷിനോ യുകിഹിക്കോ നോ കോയി തൊ ബോക്കൻ എന്ന നോവലിനെ അടിസ്ഥാനമാക്കി അതേ പേരിലുള്ള ചലച്ചിത്രം 2014 ൽ ജപ്പാനിൽ രാജ്യവ്യാപകമായി പുറത്തിറങ്ങി. യുട്ടക ടാക്കെനൗച്ചി, മച്ചിക്കോ ഓനോയും എന്നിവർ ഈ ചിത്രത്തിൽ അഭിനയിച്ചു. അതേ വർഷം തന്നെ ബംഗിഷുഞ്ജു എന്ന കമ്പനി കവകാമിയുടെ സ്യൂസി (水) എന്ന നോവൽ പ്രസിദ്ധീകരിച്ചു. ഈ നോവൽ 2015 ൽ 66-ാമത് യോമിയൂരി സമ്മാനം നേടി. സാഹിത്യത്തിന്റെ ചക്രവാളം വിപുലീകരിച്ചതിന് സെലക്ഷൻ കമ്മിറ്റി അംഗം യാക്കോ ഒഗാവ ഈ പുസ്തകത്തെ പ്രശംസിച്ചു. 2016 ൽ കവകാമിയുടെ 14 ചെറുകഥകളുടെ സമാഹാരം ഒകിന തോരി നീ സരവാരനൈ യോ (大 き な 鳥 に さ ら わ れ な い う う), എന്ന പേരിൽ കോഡൻഷ എന്ന കമ്പനി പ്രസിദ്ധീകരിച്ചു. ഈ സഘാരത്തിന് സാഹിത്യത്തിനുള്ള 44-ാമത്തെ ഇസുമി ക്യോക്ക സമ്മാനം ലഭിച്ചു.
ശ്രീ പൊന്ന
പഴയ കന്നഡ സാഹിത്യത്തിലെ രത്നത്രയങ്ങളിൽ ഒരാളാണ് ശ്രീ പൊന്ന കന്നഡ: ಶ್ರೀ ಪೊನ್ನ (ക്രിസ്ത്വബ്ദം പത്താം നൂറ്റാണ്ട്). രാഷ്ട്രകൂട ചക്ത്രവർത്തിയായിരുന്ന കൃഷ്ണൻ മൂന്നാമൻറെ (ക്രിസ്ത്വബ്ദം 939-965) ആസ്ഥാനകവിയായിരുന്നു ശ്രീ പൊന്ന. പൊന്നൻറെ ഉറ്റ സുഹൃത്തും കൂടിയായിരുന്ന ചക്രവർത്തി പൊന്നനെ ഉഭയകവിചക്രവർത്തി എന്ന് വിളിച്ച് ആദരിച്ചു. കന്നഡ, സംസ്കൃതം എന്നിങ്ങനെ രണ്ട് ഭാഷകളിൽ അപാരമാം വിധം പാണ്ഡിത്യം പൊന്നന് ഉണ്ടായിരുന്നു. ശ്രീ പൊന്ന ഇന്നത്തെ ആന്ധ്രയിൽ സ്ഥിതിചെയ്യുന്ന വെങ്കി എന്നിടത്ത് ജനിക്കുകയും പിൽക്കാലത്ത് ഇന്നത്തെ ഗുൽബർഗ്ഗയിലുള്ള മാന്യഖേട എന്ന സ്ഥലത്തേക്ക് താമസം മാറിയതാണെന്നും ചരിത്ര വിദഗ്ദ്ധർക്ക് അഭിപ്രായമുണ്ട്.
ഹിരോമി കവകാമി
അവലംബം
വർഗ്ഗം:1958-ൽ ജനിച്ചവർ
ശ്രീ പൊന്ന
കൃതികൾ
ശ്രീ പൊന്ന നാല് കാവ്യങ്ങൾ രചിച്ചു എന്നൊരു മൊഴിയുണ്ട്. എന്നാൽ പൂർണ്ണമായി ലഭ്യമായവ രണ്ടാണ്.
ശാന്തിപുരാണ എന്ന കാവ്യം പുരാണ നാമ ചൂടാമണി എന്നൊരു പര്യായനാമത്തിലും പ്രസിദ്ധമാണ്. ചമ്പൂ കാവ്യശൈലിയിൽ രചിക്കപ്പെട്ട മഹാകാവ്യം 12 ആശ്വാസ(ഖണ്ടിക)ങ്ങളിലായാണ് രചിക്കപ്പെട്ടത്. കന്നഡ ഭാഷയ്ക്ക് ചമ്പൂ കാവ്യശൈലി പംപൻറെ സംഭാവനയാണ്. പതിനാറാമത്തെ ജൈന തീർത്ഥങ്കരൻ ശാന്തിനാഥനെ കുറിച്ചുള്ളതാണ് മഹാകാവ്യം. മഹാകാവ്യം ജൈനമതത്തിൻറെ ഉദാത്തങ്ങളായ ആശയങ്ങളെ പ്രതിപാദിക്കുന്നു.ശാന്തിനാഥൻ ആറാമത്തെ ജൻമത്തിൽ അപരാജിതനായി ജനിച്ചത് തൊട്ട് മുന്നോട്ട് ഉള്ള ജീവിതവും സിധിയും ആണ് മഹാകാവ്യത്തിൻറെ ഇതിവൃത്തം.
ജിനാക്ഷരമാലെ 39 കന്ദപദ്യങ്ങൾ ഉൾപ്പെടുന്ന ജൈനമത ഗ്രന്ഥമാണ്. പദ്യങ്ങൾ ക തൊട്ട് ള വരെയുള്ള അക്ഷരങ്ങൾ വെച്ച് തുടങ്ങുന്നു.
ഭുവനൈക രാമാഭ്യുദയ എന്നത് 14 ആശ്വാസങ്ങൾ അടങ്ങുന്ന ഒരു ചമ്പൂകാവ്യ കൃതിയാണെന്നുള്ള വിവരം ഇപ്പോൾ ലഭ്യമാണ്. ചരിത്ര വിദഗ്ദ്ധൻ ഡി. എൽ. നരസിംഹാചാർ അദ്ദേഹത്തിൻറെ അഭിപ്രായം അനുസരിച്ച് മേൽപ്പറഞ്ഞ കൃതി ഭുവനൈക രാമ എന്ന ബഹുമാനം നേടിയിരുന്ന ചക്രവർത്തി കൃഷ്ണൻ മൂന്നാമൻറെ (മുമ്മടി കൃഷ്ണ) സാമന്തനായ ശങ്കരകണ്ടനെ കുറിച്ചുള്ളതാണ്. ചരിത്ര പഠനത്തിൽ വൈദിഗ്ധ്യം നേടിയിരുന്ന ശ്രീ മഞ്ചേശ്വര ഗോവിന്ദ പൈ പൊന്നന്ന ഭുവനൈക രാമനു യാരു (പൊന്നൻറെ ഭുവനൈക രാമനാര്) എന്ന ലേഖനത്തിൽ ചക്രവർത്തി മുമ്മടി കൃഷ്ണ തന്നെയാണ് പൊന്നൻറെ ഭുവനൈക രാമൻ എന്ന് പ്രതിപാദിച്ചു. ഗോവിന്ദ പൈയുടെ ഈ അഭിപ്രായത്തോട് പിന്നീട് ശ്രീ ഡി. എൽ. നരസിംഹാചാർ യോജിക്കുകയുണ്ടായി.
സ്വാധീനവും ശൈലിയും
ശ്രീ പൊന്നൻ കന്നഡ അഭിജാത സാഹിത്യത്തിലെ എണ്ണപ്പെട്ട എഴുത്തുകാരനാണ്. കന്നഡ അഭിജാത സാഹിത്യ കാലഘട്ടം ക്രിസ്ത്വബ്ദം പത്താം നൂറ്റാണ്ട് മദ്ധ്യഭാഗം തൊട്ട് രണ്ട് ശതകങ്ങൾ നീണ്ടു നിൽക്കുന്നതാണ്. ഇക്കാലയളവിൽ പംപനും റന്നനും സാഹിത്യ നിർമ്മാണത്തിൽ നൂറ്റാണ്ടുകളോളം മാതൃകയായേക്കാവുന്ന കൃതികൾ അതുല്യ മികവോടെ രചിച്ചുവെച്ചു. ചമ്പൂ കാവ്യശൈലി കന്നഡയിൽ മാർഗ്ഗ (സംസ്കൃതം) ശൈലിയെ പിൻതുടർന്നുകൊണ്ടും ദേസിയുടെ (കന്നഡ) അനന്യ പ്രതിപാദനത്തിന് വഴിയൊരുക്കി. പൊന്നൻ മുമ്മടി കൃഷ്ണനെ ഭുവനൈക രാമനായി കൊണ്ടാടിയതു പോലെ പംപനും ചാലുക്യ അരികേസരിയെ അർജ്ജുനനായി വാഴ്ത്തി. റന്നനും തൻറെ ആശ്രയദാതാവായ ചാലുക്യ സത്യാശ്രയനെ ഭീമനായി വാഴ്ത്തി.
കുറിപ്പുകൾ
വർഗ്ഗം:കന്നഡ സാഹിത്യം വർഗ്ഗം:കന്നഡ കവികൾ
കാരക്‌സ്
സൈപ്പരേസീ, സസ്യകുടുംബത്തിലെ 2000 -ത്തോളം അംഗങ്ങൾ ഉള്ള ഒരു ജനുസ് ആണ് കാരക്‌സ് (Carex). പുല്ലുപോലെയുള്ള ഈ സസ്യങ്ങൾ പൊതുവേ സെഡ്‌ജെസ് എന്ന് അറിയപ്പെടുന്നു. ഈ കുടുംബത്തിൽ ഏറ്റവും അംഗങ്ങൾ ഉള്ളതും കാരക്‌സ് ജനുസിൽ ആണ്. കാരക്‌സുകളെക്കുറിച്ചുള്ള പഠനത്തെ കാരിക്കോളജി (caricology) എന്നു വിളിക്കുന്നു..
പുറത്തേക്കുള്ള കണ്ണികൾ
വർഗ്ഗം:സസ്യജനുസുകൾ
മത്തവിലാസപ്രഹസനം
മഹാമഹോപാധ്യായൻ ടി. ഗണപതി ശാസ്ത്രികളെ (1860-1926) തിരുവിതാംകൂർ കൊട്ടാരത്തിലെ മാനുസ്ക്രിപ്റ്റുകൾ പരിശോധിച്ച് പ്രസിദ്ധീകരിക്കുന്നതിനായി മൂലം തിരുനാൾ മഹാരാജാവ് നിയോഗിച്ചു. ശേഷം അദ്ദേഹം സംസ്കൃതകോളേജിന്റെ പ്രിൻസിപ്പളായി. യൂണിവേഴ്സിറ്റി ഓഫ് കേരളയിലെ മനുസ്ക്രിപ്റ്റ് ലൈബ്രറിയുടെ ഹെഡുമായി. അദ്ദേഹത്തിന്റെ നേതൃത്വത്തിൽ അതുവരെ കാണാത്താനവധി സംസ്കൃതകൃതികൾ ലോകം കണ്ടു. രാജാവ് മഹാമഹോപാധ്യായൻ എന്ന ബഹുമതി അദ്ദേഹത്തിനു നൽകി. അദ്ദേഹത്തിന്റെ ഗവേഷണത്തിന്റെ അടിസ്ഥാനത്തിൽ Trivandrum Sanskrit Series എന്ന് ഇംഗ്ലീഷിലും അനന്തശയനഗ്രന്ഥാവലി എന്ന് സംസ്കൃതത്തിലും തിരുവനന്തപുരം രൂപകങ്ങൾ എന്ന് മലയാളത്തിലും പേരിൽ ഒരു കൂട്ടം സംസ്കൃതഗ്രന്ഥങ്ങൾ പ്രസിദ്ധീകരിച്ചു. ഭാസനാടകങ്ങൾ കണ്ടെടുത്തു എന്നതാണ് അദ്ദേഹത്തിനുള്ള പ്രസിദ്ധി എങ്കിലും അവ മാത്രമായിരുന്നില്ല അദ്ദേഹം സംശോധനം ചെയ്ത് പ്രസിദ്ധീകരിച്ചത്. അതിൽ ഒന്നാണ് മഹേന്ദ്രവിക്രമ വർമ്മ എന്ന പല്ലവ രാജാവിന്റെ മത്തവിലാസപ്രഹസനം. അനന്തശയനഗ്രന്ഥാവലിയിലെ 55 ആം നമ്പർ ആയി 1917ലാണ് ഇത് പ്രസിദ്ധീകരിയ്ക്കുന്നത്.
പ്രഹസനം
പ്രഹസനം എന്ന് പറയുന്നത് ഒന്നോ രണ്ടോ രംഗങ്ങളുള്ള നാടകങ്ങൾ ആണ്. ഹാസ്യമായിരിക്കും മുഖ്യരസം. നായകനും നായികയും എല്ലാം സാധാരണക്കാർ. പുരാണങ്ങളിൽ നിന്നും എടുത്ത കഥാതന്തു അല്ലാതെ, തികച്ചും ലൗകികമായ കഥാതന്തു ആയിരിക്കും പ്രഹസനരചനയിൽ ഉപയോഗിക്കുന്നത്. പല്ലവ രാജാവായ മഹേന്ദ്രവിക്രമ വർമ്മൻ (600-630 CE) ആണ് മത്തവിലാസപ്രഹസനം രചയിതാവ്. അദ്ദേഹത്തിന്റെ തലസ്ഥനം കാഞ്ചീപുരം ആയിരുന്നു.
കഥ
ഇത് കൂടിയാട്ടത്തിൽ അവതരിപ്പിക്കുമ്പോൾ മുൻ ചൊന്ന കഥയിൽ നിന്നും മാറ്റങ്ങൾ വരുത്തിയിട്ടുണ്ട്. ഭ്രാന്തൻ, ബുദ്ധസംന്യാസി എന്നിവരൊന്നും മത്തവിലാസം കൂത്തിൽ പ്രത്യക്ഷപ്പെടുന്നില്ല.
മലയാളത്തിൽ
കെ.പി. നാരായണപ്പിഷാരോടി മത്തവിലാസപ്രഹസനം മലയാളത്തിലേയ്ക്ക് തർജ്ജുമ ചെയ്ത് പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:കൂടിയാട്ടം വർഗ്ഗം:അനന്തശയനഗ്രന്ഥാവലി
അഹ്‌മദ് അൽ യാക്കൂബി (ചരിത്രകാരൻ)
ഒരു മുസ്‌ലിം ഭൂമിശാസ്ത്രജ്ഞനും അബ്ബാസിഡ് കാലിഫേറ്റിലെ ലോക സംസ്കാര ചരിത്രകാരനുമായിരുന്നു അഹ്‌മദ് അൽ യാക്കൂബി എന്നറിയപ്പെട്ട അഹ്‌മദ് ഇബ്നു അബീ യാക്കൂബ് ഇബ്നു ജഅ്ഫർ ഇബ്നു വഹബ് ഇബ്നു വാദിഹ് അൽ യാക്കൂബി ( اليعقوبي   ).
അവലംബം
വർഗ്ഗം:ഇന്ത്യാപര്യവേഷകർ വർഗ്ഗം:9-ആം നൂറ്റാണ്ടിൽ ജനിച്ചവർ
അജിത്‌ഗഡ് ജില്ല
പഞ്ചാബിലെ ഇരുപത്തിരണ്ട് ജില്ലകളിൽ ഒന്നാണ് ഷാഹിബ്‌സദാ അജിത്‌സിങ് നഗർ ജില്ല (അജിത്‌ഗഡ് ജില്ല അഥവാ മൊഹാലി ജില്ല). റോപർ, പാട്യാല ജില്ലകളിൽ നിന്നും സ്ഥലമെടുത്ത് 2006 ഏപ്രിലിൽ നിർമ്മിച്ച ജില്ല പതിനെട്ടാമതായാണ് രൂപം കൊണ്ടത്. ഗുരു ഗോവിന്ദസിങ്ങിന്റെ മകനായ ഷാഹിബ്‌സദാ അജിത്‌സിങ്ങിന്റെ പേരിലാണ് ജില്ല അറിയപ്പെടുന്നത്.
2011 കാനേഷുമാരി പ്രകാരം ജില്ലയിൽ 986,147 ജനങ്ങളുണ്ട്. ചതുരശ്രകിലോമീറ്ററിൽ 830 നിവാസികൾ എന്നാണു കണക്ക്. 2001-11 കാലഘട്ടത്തിൽ 32.02% ആണ് ജനസംഖ്യാ വർദ്ധനവ്. 1000 പുരുഷന്മാർക്ക് 878 സ്ത്രീകൾ എന്ന നിലയിൽ അനുപാതമുള്ള ജില്ലയിലെ സാക്ഷരത 84.9% ആണ്.
വർഗ്ഗം:പഞ്ചാബിലെ ജില്ലകൾ (ഇന്ത്യ) വർഗ്ഗം:അജിത്‌ഗഡ് ജില്ല
കൃഷ്ണപുരം ഗ്രാമപഞ്ചായത്ത്
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ജവഹർ കോളനി
തിരുവനന്തപുരം ജില്ലയിലെ നെടുമങ്ങാട് താലൂക്കിൽ പെരിങ്ങമ്മല ഗ്രാമ പഞ്ചായത്തിന്റെയും പാങ്ങോട് ഗ്രാമ പഞ്ചായത്തിന്റെയും ഭാഗമായി വരുന്ന ഒരു ഗ്രാമമാണ് ജവഹർ കോളനി. തിരുവനന്തപുരത്ത് ആരംഭിച്ച് കൊല്ലം തിരുമംഗലം ദേശീയപാതയിൽ അവസാനിക്കുന്ന സംസ്ഥാനപാത 2 ജവഹർ കോളനി വഴി കടന്നുപോകുന്നു.
ഇനെസ് ഐച്ച്മുള്ളർ
ഒരു ജർമ്മൻ രാഷ്ട്രീയക്കാരിയും രാഷ്ട്രീയ പ്രവർത്തകയുമാണ് ഇനെസ് ഐച്ച്മുള്ളർ (ജനനം 1 മെയ് 1980). അലയൻസ് 90/ദി ഗ്രീൻസ് രാഷ്ട്രീയ പാർട്ടിയുടെ ഔദ്യോഗിക യുവജന സംഘടനയായ ഗ്രീൻ യൂത്തിന്റെ ബവേറിയൻ ചാപ്റ്ററിന്റെ സ്ഥാപക അംഗമാണ് അവർ. 2003 മുതൽ 2005 വരെ ഗ്രീൻ യൂത്തിന്റെ ദേശീയ വക്താവായി സേവനമനുഷ്ഠിച്ചു. 2004 മുതൽ 2010 വരെ ഫെഡറൽ വിമൻസ് കൗൺസിൽ ഓഫ് അലയൻസ് 90/ദി ഗ്രീൻസിന്റെ പ്രെസിഡിയത്തിൽ ഐക്മുള്ളർ സേവനമനുഷ്ഠിച്ചു. 2009-ൽ അവർ പാർട്ടിയുടെ ഗോസ്റ്റൻഹോഫ് ബ്രാഞ്ചിന്റെ വക്താവായിരുന്നു. ജർമ്മൻ പാർലമെന്റിൽ സേവനമനുഷ്ഠിക്കുന്ന ആദ്യത്തെ ട്രാൻസ്‌ജെൻഡർ ആയ ടെസ്സ ഗാൻസെററെ അവർ വിവാഹം കഴിച്ചു.
രാഷ്ട്രീയ ജീവിതം
യൂറോപ്യൻ യംഗ് ഡിസിഷൻ മേക്കേഴ്‌സ് ഇനിഷ്യേറ്റീവ് ഓഫ് ദി ഇന്റർ യൂറോപ്യൻ ഫോറം ഓൺ പോപുലേഷൻ ആന്റ് ഡെവെലോപ്മെന്റ് ഓൺ സെക്ഷ്വൽ ആന്റ് റിപ്രൊഡക്ടീവ് റൈറ്റ്സ് ആന്റ് ഹെൽത്ത്ന്റെ സജീവ അംഗമാണ് ഐക്മുള്ളർ. ബവേറിയയിലെ ലാൻഡ്‌ടാഗിലെ അലയൻസ് 90/ദി ഗ്രീൻസ് എന്ന സംഘടനയുടെ ലിംഗസമത്വ വക്താവായിരുന്ന കാലത്ത് അവർ ക്ലോഡിയ സ്റ്റാമിന്റെ സ്റ്റാഫിൽ ജോലി ചെയ്തിരുന്നു. അലയൻസ് 90/ദി ഗ്രീൻസിന്റെ ഔദ്യോഗിക യുവജന സംഘടനയായ ഗ്രീൻ യൂത്ത് ബവേറിയയുടെ സ്ഥാപക അംഗമായിരുന്നു അവർ. 1998 മുതൽ 2000 വരെ സംഘടനയുടെ സംസ്ഥാന തലത്തിൽ ബവേറിയൻ റീജിയണൽ അസോസിയേഷന്റെ വക്താവായി സേവനമനുഷ്ഠിച്ചു. Eichmüller സമത്വത്തിനായുള്ള അസോസിയേഷന്റെ സ്പെഷ്യലിസ്റ്റ് ഫോറത്തെ ഏകോപിപ്പിച്ചു. മാർച്ച് 2003 മുതൽ മെയ് 2005 വരെ അവർ ഗ്രീൻ യൂത്തിന്റെ ദേശീയ വക്താവായി പ്രവർത്തിച്ചു. 2000 മുതൽ 2002 വരെ ന്യൂറംബർഗിലെ അലയൻസ് 90/ദി ഗ്രീൻസിന്റെ ജില്ലാ ചെയർവുമണായി അവർ മുമ്പ് സേവനമനുഷ്ഠിച്ചിട്ടുണ്ട്. 2003-ൽ അവർ ന്യൂറംബർഗ് സിറ്റി കൗൺസിൽ തിരഞ്ഞെടുപ്പിൽ സ്ഥാനാർത്ഥിയായിരുന്നു. 2004-ൽ ഫെഡറൽ വിമൻസ് കൗൺസിൽ ഓഫ് അലയൻസ് 90/ദി ഗ്രീൻസിന്റെ പ്രെസിഡിയം അംഗമായി അവർ നിയമിതയായി, 2010 വരെ ആ പദവിയിൽ സേവനമനുഷ്ഠിച്ചു. 2009-ൽ അലയൻസ് 90/ദി ഗ്രീൻസിന്റെ ഗോസ്റ്റൻഹോഫ് ബ്രാഞ്ചിന്റെ വക്താവായിരുന്നു.
അവരുടെ രാഷ്ട്രീയ പ്രവർത്തനം ലിംഗസമത്വം, എൽജിബിടിക്യു അവകാശങ്ങൾ, പരിസ്ഥിതി നയം, മനുഷ്യാവകാശങ്ങൾ, അക്രമരഹിതവും സമാധാനപരവുമായ നയതന്ത്ര ചർച്ചകൾ എന്നിവയിൽ ശ്രദ്ധ കേന്ദ്രീകരിച്ചു. 2013 മുതൽ സ്ത്രീകൾക്കും പെൺകുട്ടികൾക്കുമെതിരായ അതിക്രമങ്ങൾ അവസാനിപ്പിക്കുന്നതിനുള്ള പ്രവർത്തനങ്ങൾക്കായി ധനസമാഹരണത്തിൽ സജീവമാണ്.
സ്വകാര്യ ജീവിതം
ഐക്മുള്ളർ രാഷ്ട്രീയക്കാരിയായ ടെസ്സ ഗാൻസെററെ വിവാഹം കഴിച്ചു. എന്നാൽ ദമ്പതികൾ വേർപിരിഞ്ഞതായി റിപ്പോർട്ടുണ്ട്. അവർക്ക് രണ്ട് ആൺമക്കളുണ്ട്.
അവലംബം
വർഗ്ഗം:ജർമ്മൻ പരിസ്ഥിതി പ്രവർത്തകർ വർഗ്ഗം:1980-ൽ ജനിച്ചവർ
ജോസഫ് ലിയോ മക്ഗാൻ
അമേരിക്കൻ ഐക്യനാടുകളിലെ ന്യൂജേഴ്‌സിയിൽ നിന്നുള്ള ഒരു അമേരിക്കൻ പ്രസവചികിത്സകനും ഡെമോക്രാറ്റിക് പാർട്ടിയിലെ രാഷ്ട്രീയക്കാരനുമായിരുന്നു ജോസഫ് ലിയോ മക്ഗാൻ (മാർച്ച് 29, 1917 - ഡിസംബർ 24, 1999) അദ്ദേഹം 1972 മുതൽ 1978 വരെ ന്യൂജേഴ്‌സി സെനറ്റിൽ സേവനമനുഷ്ഠിച്ചു. അവിടെ അദ്ദേഹം കാസിനോ ചൂതാട്ടം അറ്റ്ലാന്റിക് സിറ്റിയിലേക്ക് കൊണ്ടുവരുന്നതിൽ പ്രധാന പങ്കുവഹിച്ചു. .
വിദ്യാഭ്യാസവും മെഡിക്കൽ ജീവിതവും
അറ്റ്ലാന്റിക് സിറ്റിയിലാണ് മക്ഗാൻ ജനിച്ചത്. അബ്‌സെകോണിലെ ഹോളി സ്പിരിറ്റ് ഹൈസ്‌കൂളിൽ നിന്ന് ബിരുദം നേടിയ അദ്ദേഹം, സെന്റ് മേരീസ് കോളേജിലെ മേരിലാൻഡിൽ ചേർന്നു. 1939-ൽ സമ്മ കം ലൗഡ് ബിരുദം നേടി. 1943-ൽ പിറ്റ്‌സ്‌ബർഗ് സ്‌കൂൾ ഓഫ് മെഡിസിനിൽ നിന്ന് ഡോക്ടർ ഓഫ് മെഡിസിൻ ബിരുദം നേടി. മെഡിക്കൽ സ്കൂളിൽ നിന്ന് ബിരുദം നേടിയ ശേഷം, രണ്ടാം ലോകമഹായുദ്ധസമയത്ത് അദ്ദേഹം യുണൈറ്റഡ് സ്റ്റേറ്റ്സ് ആർമി മെഡിക്കൽ കോർപ്സിൽ ജനറൽ സർജനായി സേവനമനുഷ്ഠിച്ചു.
ചില്ലർ
ഒരു ദ്രാവകത്തിൽ നിന്നും താപത്തെ നിർമാർജ്ജനം ചെയ്യുന്ന ഉപകരണമാണ് ചില്ലർ. ബാഷ്പ സാന്ദ്രീകരണം(vapor-compression ) വഴിയോ, ബാഷ്പ അവശോഷണ ചക്രം വഴിയോ ഇത് താപത്തെ നീക്കം ചെയ്യുന്നു. വർഗ്ഗം:ശീതീകരണ സാങ്കേതികവിദ്യ വർഗ്ഗം:മെക്കാനിക്കൽ എൻജിനീയറിങ്ങ്
മലമ്പരല
തെക്കെപശ്ചിമഘട്ടതദ്ദേശവാസിയായഒരു ചെറിയ വൃക്ഷമാണ് മലമ്പരല. . 8 മീറ്ററോളം ഉയരം വയ്ക്കുന്ന ഈ മരം വംശനാശഭീഷണിയുള്ളതാണ്. അഗസ്ത്യമലയിൽ കാണുന്നു.